Kari Tapion poika Jani Jalkanen astuu isänsä saappaisiin - Viihde - Ilta-Sanomat\nKari Tapion poika astuu isänsä saappaisiin\nJulkaistu: 24.10.2011 14:26\nVajaa vuosi sitten menehtynyt Kari Tapio suunnitteli Valaise yö -konserttikiertueen alun perin itselleen. Maanantaina viimein kännistyvällä kiertueella solistina isänsä saappaisiin astuu Jani Jalkanen.\nValaise yö –kiertue oli määrä toteuttaa sellaisenaan jo viime keväänä, mutta Kari Tapionhttps://www.is.fi/haku/?query=kari+tapion kuolema muutti suunnitelmat kohtalokkaasti. Pitkän pohdinnan jälkeen Kari Tapion vanhin poika, Jani Jalkanenhttps://www.is.fi/haku/?query=jani+jalkanen, päätti kunnioittaa isänsä esittämää toivetta jatkaa tämän uraa, kun isästä itsestään ei enää lavalle olisi.\n– Minulle on suuri kunnia päästä esittämään yleisölle ohjelmistoa, jonka isäni itse suunnitteli. Kiertueen harjoitukset ovat olleet täynnä suuria tunteita ja toivon, että nuo samat tunteet välittyvät myös yleisölle konserttien aikana, Jani Jalkanen kertoo tiedotteessa.\n– Olen vaistonnut isäni läsnäolon harjoituksissa ja uskon, että hänen persoonansa on mukana vahvasti myös koko kiertueen ajan, vaikka hän itse onkin jo siirtynyt pois joukostamme, Jalkanen jatkaa.\nOrkesteriksi valikoitui lopulta ainoana mahdollisena Kari Tapion oma yhtye, Hänen Orkesterinsa. Vierailevana solistina mukana on Sakari Kuosmanenhttps://www.is.fi/haku/?query=sakari+kuosmanen.\n– Otin nöyrästi vastaan kutsun osallistua Kari Tapion muistokiertueelle ja päästä tulkitsemaan lukuisia lauluja, jotka juuri hän on nostanut ikimuistoisiksi suomalaisten sydämiin, Sakari Kuosmanen kertoo.\nLaulajalegenda Kari Tapion muistoa kunnioittava Valaise yö –kiertue käynnistyy tänään 24.10. Turun Mikaelin kirkosta. Kiertue sisältää kaikkiaan 12 konserttia. Liput ovat myynnissä Lippupalvelussa.\nTurun lisäksi konserttipaikkakuntia ovat Hyvinkää, Helsinki, Lappeenranta, Tampere, Keuruu, Kuopio, Mikkeli, Kouvola, Lohja ja Lahti. Kiertue päättyy tiistaina 15. marraskuuta Espoonlahden kirkkoon Espooseen.


Kiilto Pro Pack Eco 1100 - Muu teollisuus ja oheistuotteet - Kiilto Fi\nKiilto Pro Pack Eco 1100 on akrylaattipohjainen tarradispersioliima.\n* Kiilto Pro Pack Eco 1100 on valmistettu uusiutuvista raaka-aineista. Uusiutuvat raaka-aineet perustuvat massatasapainolaskentaan.\nKiilto Pro Pack Eco 1100 on tarraliima, joka soveltuu muovikalvojen liimaukseen esim. somistuskohteissa. Liimalla saavutetaan tarraliimaksi luja liimakalvo. Kovuutensa vuoksi, etenkin huokoisilla materiaaleilla, on suositeltavaa käyttää vesikontaktiliiman tavoin kaksipuolista liiman levitystä. Ei sovellu alumiinin eikä galvanoitujen pintojen liimaukseen.\nLiimalla on laivateollisuuden IMO FTPC (IMO Resolution MSC.61 (67) Part 5)-paloluokitus sekä MED-sertifikaatti (ns.Ruorimerkki).\nLiimassa käytetyt raaka- aineet soveltuvat elintarvikepakkauskäyttöön FDA 175.105 mukaan. Tarkemmat tiedot vaatimustenmukaisuusilmoituksesta.


Porvoo asettumassa nopean Itäradan Kouvola-linjauksen taakse – kaupungin osuus suunnittelukustannuksista olisi noin 10 miljoonaa euroa | Paikalliset | Uusimaa\nPaikalliset 27.8.2020 14:20\nPorvoon kaupunkisuunnitteluosaston muutaman vuoden takainen näkemys Porvoon Kuninkaanportin rautatieasemasta muuttui ajankohtaiseksi, kun Sanna Marinin hallitusohjelmaan tehtiin kirjaus nopeasta raideyhteydestä Helsingistä itään. Porvoon kaupunkisuunnitteluosasto\nPorvoon kaupungin viranhaltijat pitävät Helsingistä lentoaseman ja Porvoon kautta Kouvolaan ja edelleen Itä-Suomeen kulkevaa nopeaa ratayhteyttä eli Itärataa parempana ja tarkoituksenmukaisempana vaihtoehtona kuin Itäistä rantarataa, joka kulkisi Porvoosta Loviisan, Kotkan ja Haminan kautta Luumäelle.\nLiikenne- ja viestintäministeriö on pyytänyt hallitusohjelmassa mainitun uuden itäisen nopean raideyhteyden vaikutuspiirissä olevilta kunnilta elokuun loppuun mennessä kannanottoa, kumpaa vaihtoehtoa ne kannattavat ja millaisin reunaehdoin.\nMaanantaina kokoontuvalle kaupunginhallitukselle ehdotetaan, että Porvoo sitoutuu alustavasti osallistumaan Itärata-hankeyhtiön perustamiseen ja rahoittamiseen enintään 10 miljoonalla eurolla. Lopullisen päätöksen tekee kaupunginvaltuusto.\nReunaehto on, että samalla pitää selvittää Helsingin ja Porvoon välisen lähijunayhteyden toteuttamisedellytykset ja mahdollistaa kaukojunaliikenteen lisäksi myös lähijunaliikenne kaupunkien välille.\n– Porvoo osallistuu vastaavin periaattein myös Itäisen rantaradan hankeyhtiön perustamiseen, mikäli valtio päätyy Loviisan ja Kotkan kautta Luumäelle kulkevaan Itäisen rantaradan linjaukseen. Uusi rata kulkisi joka tapauksessa Porvoon kautta ja junat pysähtyisivät Porvoossa, kaupunginjohtaja Jukka-Pekka Ujula sanoo.\nPorvoolla on muutama syy, miksi vaakakuppi kallistuu Itäradan puolelle. Suurin osa niistä löytyy Väyläviraston keväällä valmistuneesta selvityksestä.\nPorvoo osallistuu myös Itäisen rantaradan suunnitteluun, jos se on valtion valinta.\nItärata tarjoaisi porvoolaisille paremman palvelutason kuin Itäinen rantarata. Kaukojunien määrä olisi lähes kaksinkertainen Itäiseen rantarataan verrattuna.\nJunien matkustajamäärä olisi suurempi ja myös tieliikenne vähenisi enemmän.\nItäradan suunnittelu- ja rakentamiskustannukset ovat noin 1,7 miljardia euroa eli miljardi euroa pienemmät kuin Itäisellä rantaradalla. Hankkeen toteutuskynnys on matalampi.\nItäisen rantaradan vaikutusalueen kunnat, kuten Loviisa, ovat asettaneet lisäksi reunaehdoksi, että rata olisi sekaliikennerata, jossa olisi myös tavaraliikennettä. Se edellyttäisi yhdysratoja satamiin. Tämä ei ole ollut lähtökohta valtion suunnitelmissa eikä kustannuslaskennassa.\nLisäksi Itäistä rantarataa pidetään hankkeena uskottavampana ja realistisempana, koska ”puoli Suomea” eli kymmenen Itä-Suomen kaupunkia on jo ilmoittanut osallistuvansa hankeyhtiöön.\nKaupunginjohtaja Jukka-Pekka Ujula luonnehtii tilannetta jännittäväksi ja historialliseksi.\n– Porvoolaisittain ja itäuusmaalaisittain nopea raideyhteys on mitä strategisin päätös. Porvoon osalta on vuosikymmenten selvitysten jälkeen tullut aika päätyä johonkin johtopäätökseen.\nUjulan mukaan asian vatvominen saisi nyt päättyä, ja valtion olisi aika tehdä päätöksiä hankkeen edistämiseksi hallitusohjelman kirjauksen mukaisesti.\n– Tahtilajina olleen hitaan tanssin pitäisi vaihtua nopeampaan, ja siltä nyt jossain määrin näyttää.\nNopean Itäradan suunnittelukustannukset ovat noin 70 miljoonaa euroa. Valtion osuus tästä on 51 prosenttia sekä kuntien ja muiden julkisyhteisöjen 49 prosenttia.\nRahoitusosuuksista neuvotellaan tarkemmin, kun radan linjaus on päätetty ja kaikki suunnitteluhankeyhtiön pääomittamiseen osallistuvat tahot ovat selvillä.\nHankeyhtiön toimialana ja tehtävänä olisi hankkeeseen liittyvän uuden nopean radan suunnittelu ja sen rahoittaminen rakentamisvalmiuteen asti.\nKuntien osuudet on jyvitetty niiden radasta saaman saavutettavuushyödyn eli matka-ajan lyhenemisen ja väkiluvun mukaan.\nPorvoon maksuosuudeksi on tässä vaiheessa arvioitu hieman alle 10 miljoonaa euroa. Suunnittelukustannukset jaksottuvat 6–10 vuoden ajalle.\nPorvoon arvioidaan olevan radan suurin hyötyjä. Siksi sen osuus julkissektorin rahoituksesta on suurin eli noin 28 prosenttia. Seuraavaksi suurin hyötyjä on Kouvola, jonka osuus suunnittelukustannuksista olisi noin 4,5 miljoonaa euroa.\nJunamatka Kuninkaanportin asemalta Helsingin päärautatieasemalle kestäisi 32 minuuttia, kun bussimatka kestää nyt noin 55 minuuttia. Lentoasemalla juna olisi 18 minuutissa.\nRata näkyisi Porvoossa myös kiinteistöjen arvon nousuna, yritysten tuottavuudessa ja työvoiman liikkuvuudessa.\nVäyläviraston selvityksen mukaan myös Helsinki ja Vantaa hyötyisivät Itäradasta merkittävästi. Porvoon kaupungin mielestä liikenne- ja viestintäministeriön pitäisikin pyytää myös niitä osallistumaan hankeyhtiöön.\nPorvoo on käynnistänyt yleiskaavatyön. Siinä yhteydessä pohditaan Kuninkaanportin mahdollisen rautatieaseman kytkemistä kaupungin joukkoliikennejärjestelmään, yleiskaavapäällikkö Maija-Riitta Kontio kertoo.\nVäyläviraston paperissa väläytetään pistoraidetta Kuninkaanportista vanhan rautatieaseman seudulle.\nItärata ja Itäinen rantarata\n• 19 kaukojunaa Porvooseen vuorokaudessa\n• 13 000 kaukojunamatkustajaa Porvoon ja Helsingin välillä vuorokaudessa. Lähijunaliikenne toisi 2 000 matkustajaa lisää.\n• Radan suunnittelukustannukset 70 miljoonaa euroa\n• Ratainvestoinnit 1,7 miljardia euroa\nItäinen rantarata: Lentorata–Porvoo–Kotka–Luumäki\n• 10 kaukojunaa Porvooseen vuorokaudessa\n• 8 700 kaukojunamatkustajaa Porvoon ja Helsingin välillä vuorokaudessa. Lähijunaliikenne toisi 2 000 matkustajaa lisää.\n• Radan suunnittelukustannukset 110 miljoonaa euroa\n• Ratainvestoinnit 2,7 miljardia euroa\nRatojen suunnittelu ja rakentaminen kestäisi 15–20 vuotta riippuen siitä, valitetaanko hankkeesta suunnitteluvaiheen aikana.


Tässä lista asioista, joiden vuoksi pyrin valtuustoon\nTerveys- ja sosiaalipalveluihin on satsattava enemmän. Sosiaali- ja terveyspalvelut ovat heikossa tilassa ja vähävaraisten ja hyvin toimeen tulevien välillä vallitsee epätasa-arvoisuus palveluiden tarjonnassa. Kaupungilla on varaa parempaan: sosiaali- ja terveydenhuollon resursseja on lisättävä. Tehdään pahoinvointiyhteiskunnasta hyvinvointiyhteiskunta. Erityisesti mielenterveydenhuoltoon on panostettava.\nNaisiin kohdistuvaan väkivaltaa on puututtava tarmokkaammin, ja väkivaltaa kokeneille tulee taata pitkäkestoista tukea tarpeen mukaan sekä matalankynnyksen apua. Helsinki tarvitsee naisiin kohdistuvan väkivallan vastaisen ohjelman.\nPyöräilyä tulee edistää parantamalla pyöräilijän oikeusturvaa sekä tasa-arvoistamalla pyöräilyn asemaa liikennemuotona. Pyöräily tulee ottaa paremmin huomioon kaupunkisuunnittelussa. Pyöräilyä voi tehdä helpommaksi pienillä konkreettisilla parannuksilla.


Four Tet : New Energy - Levykauppa Äx\nTemporary Residence - Kasetti\n01 Alap 02 Two Thousand and Seventeen 03 LA Trance 04 Tremper 05 Lush 06 Scientists\n07 Falls 2 08 You Are Loved 09 SW9 9SL 10 10 Midi 11 Memories 12 Daughter 13 Gentle Soul\nLontoolaisen Four Tetin viime vuoden täyspitkä "New Energy" oli vuoden parhaimmistoa omassa genressään. Tai jos tätä mihinkään genreen voi sitoa, albumi on yhdistelmä bassomusiikkia, ambienttia, deep housea, garagea ja trip-hoppia, näin siis vaan joitain mainitakseni. Four Tetin omalaatuinen linja pysyy tällä hänen yhdeksännellä levyllään, vaikka tällä kertaa se onnistuu olemaan yllättävänkin kuulijaystävällistä. Omat lempparit ja suositukset biiseistä "SW9 9SL" ja "Planet".\nLauri - Äx | 6 kuukautta, 2 viikkoa sitten\nElectronic - Bäst Säljaret 11.11.2018 - 18.11.2018\n2LP Kasetti CD 2LP


Leipien leipomisen ja myynnin yhteydessä tapahtui monenlaista ja joskus humoristisiakin asioita, niin, jos näitä asioita katsoo siltä kantilta. Kerron yhden melko humoristisen tapauksen.\nLeipä oli aina korkeintaan neljä - kuusi tuntia vanha myydessämme sitä. Mutta useimmiten vain muutaman tunnin ja joskus jopa vajavan tunnin vanhaa. Leivät eivät siis aina olleet edes ehtineet jäähtyä kunnolla kun asiakas sai ne käteensä. Yleensä ihmiset hämmästyivät kun saivat niin tuoretta leipää.\nKerran sitten tapahtui näin. Olin ollut vaimon kanssa ensimmäistä kertaa eräällä kylällä myymässä uunituoretta arinaleipää. Sitten muutaman viikon kuluttua teimme uuden myyntikierroksen tuolle kylälle.\nTulimme erään talon ovelle. Oven aukaisi talon emäntä. Hän ilahtui nähdessään meidät. Hän alkoi kertoa miten hänelle ja hänen edellisellä kerralla ostamilleen leiville oli käynyt. Koska hän ei tuntenut meidän leipää eikä meitä, hän oli ostanut vain yhden pussin (n. 600 gr). Hän kertoi että hän leikkeli koko pussillisen leipää sopivan kokoisiksi palasiksi ja laittoi ne keittiön pöydälle lautaselle. Hänen teini-ikäiset poikansa olivat istuneet olohuoneessa katsomassa televisiota. Jonkun ajan kuluttua pojat tulivat keittiöön. He näkivät heille tuntematonta leipää lautasella. He kysyivät äidiltä että mikä leipä tämä on. Äiti selitti pojilleen että se on uutta leipää mitä meillä ei koskaan aikaisemmin ole ollut ja että hän osti ne äsken ovelta ovelle kaupustelijalta. Pojat tekivät nopeasti pienet voileivät ja katosivat olohuoneeseen telkkarin äärelle.\nHetken kuluttua äiti kuulee olohuoneesta kolinaa ja ryminää. Pojat ryntäävät keittiöön ja suorastaan riistävät loput leivät itselleen ja tekevät niistä voileivät ja katoavat jälleen nopeasti olohuoneeseen.\nÄiti seisoi nyt keittiössä katsellen pöydällä olevaa tyhjää lautasta. Hän ihmetteli poikien suhtautumista leipään ja harmitteli kun hän ei ollut ehtinyt itse edes maistaa sitä.\nNyt äiti oli iloinen siitä että me tulimme jälleen myymään leipää. Tällä kertaa hän pitäisi huolen siitä että hän ehtii maistaa leipää ennen kuin hän paljastaa pojille että sitä on jälleen saatavilla. Äiti osti leipää nyt useita pusseja.\nTuo tapaus on pannut mielikuvitukseni liikkeelle. Ajattelen äitiä joka ostaa leipää ovelta ovelle kauppiaalta. Hän panee leivät pöydälle pahaa aavistamatta. Sitten hänen teinipojat tulevat ja ottavat pienen palasen leipää. Vähän ajan kuluttua he ryntäävät keittiöön ja suorastaan tappelevat keskenään leivistä riistäen itselleen niin paljon kuin mahdollista. Sitten he syövät ahmien leivät makeisiin suihinsa. Etualalle ilmestyy mies tai nainen. Hän lausuu mainosfraasin: "Jaikalin hyvää leipää! Sitä ei panna pakasteeseen, vaan se pannaan suuhun, jaikalin hyvää leipää, tietysti!"\nTämä fraasi sointuu mielestäni paremmin ruotsiksi. Kehitinkin sen ensin ruotsiksi tuo "mainosfilmi" taustalla: "Jaikals goda bröd! Det skall inte stoppas i frysen, UTAN I MUNNEN! jaikals goda bröd, såklart!"\nMainoskatkoksen jälkeen on todennäköistä että ohjelma jatkuu...


Peruskoulutus kuuluu yhteiskunnalle – Hämeen Sanomat\nPeruskoulutus kuuluu yhteiskunnalle\nValtioneuvosto päätti viime torstaina pitkään jahkailtuaan myöntää opetusluvat seitsemälle perusopetusta antavalle yksityiskoululle. Erityisesti kristilliset koulut ovat herättäneet kiistoja hallituksen sisällä. Opetusministeri Antti Kalliomäki (sd.) olisi hylännyt jokaisen anomuksen perusteenaan, että kristillisten koulujen opetus on liian tunnustuksellista. Ministeri myöntyi kuitenkin määräaikaisiin jatkolupiin. Jo toiminnassa olevat koulut saavat jatkaa.\nSuomessa peruskoulutus on kuntien vastuulla. Nykyinen järjestelmä luotiin 1970-luvulla ja sen arvostelu on ollut ajoin ankaraakin. Peruskoulun sanottiin tasapäistävän oppilaat, latistavan lahjakkuudet ja torjuvan yksilöllisyyden. Kriittiset puheet eivät ole matkan varrella tyystin laantuneet, mutta toki vähenneet.\nSuomalaista koulutusjärjestelmää arvostetaan maailmalla ehkä enemmän kuin kotimaassa. Ulkomailta käydään hakemassa mallia ja oppia siitä, kuinka kansanopetus laadukkaasti, edullisesti ja tehokkaasti järjestetään.\nTulokset puhuvatkin puolestaan. Monissa kansainvälisissä selvityksissä perusopetuksemme listataan maailman ehdottomaan kärkeen kuuluvaksi. Usein on sanottu, että ilman kunnon koulujärjestelmää Suomessa ei olisi Nokian kaltaisia menestystarinoita. Arvioita ei ole mitään syytä kiistää tai edes kysenalaistaa.\nPerusteet yksityiskouluille ovat usein uskonnollisia eli niitä puolustetaan ja myös vastustetaan hyvin tunnepitoisesti.\nUskonnonvapaus on toki kansalaisoikeus muiden joukossa. Meillä ei ole koulupakkoa, kenenkään ei tarvitse laittaa lastaan kunnan ylläpitämään peruskouluun. Mutta oppivelvollisuus on lakisääteinen ja kuntien on vastattava siitä, että jokainen kykyjensä mukaan myös täyttää velvollisuutensa.\nYksityiskouluissa saa opetusta alle kaksi prosenttia kouluikäisistä. Ne eivät millään tavalla kavenna peruskoulujen mahtiasemaa. Toisaalta ne tarjoavat vaihtoehtoisen oppimisympäristön ja niissä opetuksen painopisteet poikkeavat tavanomaisesta.\nMikäli yksityiskoulut pärjäävät omillaan, pelkästään maailmankatsomuksellisista tai aatteellisesta syistä niiden toimintaa ei pidä kahlita. Niitä ei kuitenkaan pidä rahoittaa verovaroista yhtään enempää kuin mitä laki edellyttää. Suomessa ei tarvita päällekkäistä tai rinnakkaista koulujärjestelmää eikä sellainen ole edes taloudellisesti mahdollista. Kunnilla ja valtiolla on täysi työ ylläpitää opetuksen taso ja saatavuus edes nykyisissä mitoissaan.\nKaikki uskonnolliset yhteisöt voivat opettaa jäseniään ja heidän lapsiaan aivan niin paljon kuin he sitä haluavat. Yhteiskunnan tehtävänä on antaa mahdollisimman laadukasta perusopetusta jokaiselle oppivelvollisille.\nHattulan kiivaan koulukeskustelun tiimellyksessä on nostettu esiin ajatus yksityiskoulun perustamisesta kunnan koulujen rinnalle. Ennenkuin sellaisen puuhaajat etenevät asiassa yhtään enempää, heidän kannattaa tarkoin selvittää, mihin he ovat ryhtymässä.


Viva la Henni: Synttärijuhlat: koristelut\nKoristeiden askartelut aloitin jo joululomalla.\nAskarreltavaa oli paljon.\nRuokapöydässä, kylpyhuoneen tasoilla, olohuoneen lipastossa - siis joka paikassa, oli kartonkisia, mustia ja vaaleanpunaisia, Minnin päitä. Mustia ja vaaleanpunaisia ilmapalloja oli parisenkymmentä kiinnitettynä kattoon ja verhotankoihin ympäri taloa. Normaalien ilmapallojen lisäksi koristeena oli myös kaksi jättimäistä vaaleanpunaista ilmapalloa. Ulko-ovella vieraita tervehtimässä oli suuri, Disney-fontilla varustettu Minnin pään muotoinen Tervetuloa-kyltti. Muutamassa paikkaa roikkui tai oli pystyssä Minnin pää, jossa luki 1 tai M. Ikkunoissa roikkui nauhoja, joissa oli kiinni kartongista tehtyjä isoja ja pieniä, mustia ja vaaleanpunaisia Minnin päitä. Näitä samoja roikkui myös lahjapöydän yläpuolella reunoissa (katso 2. ja 3. kuva). Ruokapöydässä oli myös suuri merisuolalla täytetty maljakko, jossa oli pystyssä grillaustikkuihin liimattuja Minni-kylttejä. Muutamassa paikkaa oli myös kehykset, joissa oli kuvia Minnin päistä. Lahjapöydän taakse oli viritetty valkoinen lakana, johon oli kiinnitetty vaaleanpunainen lippunauha, jossa luki Minnin nimi.\nKaikki askartelut tein ite.\nAskarteluihin käytin lähinnä vain vaaleanpunaista ja mustaa kartonkia, ompelukonelankaa, liimaa, saksia ja mustaa tussia - sekä rutkasti mielikuvitusta.\nKategoriat: DIY, juhlat\nVoi miten nättiä ja se kuinka paljon olet jaksanut nähdä vaivaa.:) Uskon että oli aivan mahtavat ensimmäiset synttärit neidille. Minusta on todella ihailtavaa kuinka jotkut vielä jaksavat panostaa kunnolla lapsensa synttäreiden kunniaksi. :)Niitä nykyään aika harvassa.\nOnnea neitokaiselle. :)\nOi kiitos! ♥ ja Minni kiittää ☺☺


Neljä miljoonaa litraa karkasi – savonlinnalaisten vesi haisee vielä päiviä - Kotimaa - Uutiset - MTV.fi\nJulkaistu 23.11.2014 09:30\n(Päivitetty 23.11.2014 14:09)\nSavonlinnan vesiongelma jatkuu edelleen. Putkirikossa syntynyt pulma koskee suurta osaa kaupunkia.\nSavonlinnan Veden mukaan korjaukset saatiin jo tehtyä, mutta niissä käytettyä korjauspantaa jouduttiin asentamaan uudestaan.– Korjaukset valmistunevat iltapäivällä. Vuotoja ei enää ole, kertoi verkostoteknikko Satu Kuparinen iltapäivällä.\nKorjausten jälkeen menee vielä korkeintaan kolme päivää, ennen kuin veden lievä outo maku, haju ja väri lähtevät kokonaan.– Pisimpään haittoja on todennäköisesti kaupungin reunoilla, missä veden käyttö on vähäisempää, Kuparinen lisäsi.Toistaiseksi ei ole tullut tietoon, että keneltäkään olisi vesi loppunut. Turhaa vedellä lotraamista on kuitenkin kehotettu välttämään. Savonlinnan Veden mukaan vesijohtovedessä ei pitäisi olla bakteereja. Silti keittämisestä ei ole haittaakaan.Vesilaitos on järjestänyt korvaavaa vedenjakelua. Juomavettä voi myös käydä hakemassa pelastuslaitokselta.Päävesijohto katkesi eilen Ruislahden alueella. Vettä valui maahan noin 4000 kuutiota eli neljä miljoonaa litraa.– Se vastaa suunnilleen koko kaupungin vuorokausikulutusta.Putken murtumiseen on Kuparisen mukaan voinut vaikuttaa lähistöllä kulkeva runsas liikenne. Lisäksi vikapaikka sijaitsee lähellä vesilaitosta, minkä vuoksi paine putkessa vaihtelee, eli putki saa paineiskuja.Myös veden purkautumisalueella olevalle tontille on voinut tulla vahinkoja. Lähitalot ovat olleet kokonaan ilman vettä.Kuparinen kertoo, että korvauksia tuskin tapauksen vuoksi saa, mutta asiasta ei ole päätetty – luultavasti korvauksista myöhemmin päätetään tapauskohtaisesti.\nOngelma on koskenut Kyrönsalmen länsipuolella olevia alueita. Vesipulmista voi ilmoittaa numeroon 044 417 4822.


Ikäihmisille kirje ja soitto kotiin - Ruskon kunta\nKoronaepidemia on rajoittanut monella tavalla varsinkin riskiryhmään kuuluvien iäkkäiden ihmisten arkea, myös Ruskolla. Siksi Ruskon kunta lähestyy yli 70-vuotiaita kuntalaisia henkilökohtaisesti ja tarjoaa apua.\nJokaiseen yli 70-vuotiaan kotitalouteen postitetaan tällä viikolla kirje, jossa ohjeistetaan avun ja neuvon hakemiseen. Apua on tarjolla mm. niin kaupassa asiointiin kuin neuvontaan ja ohjaukseenkin.\nLisäksi Ruskon kunta, seurakunta ja sosiaali- ja terveystoimi ovat jo kevään aikana lähestyneet ruskolaisia ikäihmisiä puhelimitse kysyäkseen kuulumisia ja kartoittaakseen mahdollista avuntarvetta. Soitot on aloitettu yli 80-vuotiaista ja niitä jatketaan yli 70-vuotiaille. Väärinkäytösten ehkäisemiseksi on hyvä tietää, että soittaja ilmoittaa aina nimensä eikä hän pyydä vastaanottajalta mitään.\nNeuvontaa ja keskusteluapua: Ikäihmisten neuvonta- ja palvelupisteen Maunun Helmen geronomi Niina Alapeltola (p. 044 797 2170) tiistaisin klo 14–16 tai perjantaisin klo 10–14. Seurakunnan diakoniatyöntekijät Anne Jaatinen (p. 044 7203 706) tai Maarit Hiltunen (p. 040 5325 225) arkisin klo 8–16.\nAsiointiavun pyytäminen: diakoniayöntekijä Anne Jaatinen (p. 044 720 3706) arkisin klo 8–16. Lue lisää: https://rusko.fi/2020/03/asiointiapua-tarjolla-ruskolaisille/


1870- ja 80-luvut olivat ammatillisesti Eiffelin kulta-aikaa. Hän suunnitteli suurien siltojen lisäksi pienempiä, paikalla koottavia ”siltarakennussarjoja” sekä patojärjestelmiä, aallonmurtajia, paviljonkeja ja rautatieasemia. Vuonna 1877 Eiffel kuitenkin menetti nuoren vaimonsa Marguerite Gaudelet’n, jonka kanssa hänellä oli viisi lasta. Gustave Eiffel suunnitteli myös ranskalaisten Yhdysvalloille 1886 lahjoittaman Vapaudenpatsaan sisäiset tukirakenteet sekä Nizzan observatotion kupolin.\nNoudettu kohteesta ”https://fi.wikipedia.org/w/index.php?title=Gustave_Eiffel&oldid=19340057”


Prestige | Ylellinen puusta valmistettu palju, muovitettu sisäpuoli - SpaDealers\nPrestige kylpytynnyri on valmistettu aidosta kotimaisesta lämpöpuusta. Kylpy on sisältä pinnoitettu elastisella läpinäkyvällä muovilla (TubCoat) puhdistuksen helpottamiseksi. Jokaisen sivu- ja pohjalaudan väliin levitetään tiivistysmassaa ennen niiden konetyöstöä ja muovitusta. Massa pitää moduulin koossa ja helpottaa puhdistamista. Kolmiosainen alusta on tehty samalla tavalla. Koska penkit ovat yhdistetty pohjan ja reunan kanssa, penkin alla ei ole vettä. Rakenteen etuja ovat pienempi lämmitettävän veden määrä ja helpompi puhtaanapito.\nHalkaisija 150 cm (6 istuinta) ja vesimäärä 1000 l


Kolmannen vuosisadan tulehdus kissoilla - Rotu 2021\nUsein isäntä voi huomata silmän osan peittävän valkoisen kalvon. Tällä kolmannella silmäluvalla on toinen nimi - vilkkuva kalvo, joka tuottaa noin kolmanneksen kyynelnestä. Terveessä tilassa se ei näy, kun silmä on auki. Vilkkuu vilkkuva kalvo kastelee silmää repiä nestettä ja puhdistaa sen pieniä vieraita hiukkasia. Syy, jota sovelletaan eläinlääkäriin, jos silmän avoimessa tilassa oleva omistaja huomasi kolmannen silmäluomen kissaan, syy ja hoito määräytyy vain pätevän asiantuntijan toimesta.\nKissan näkyvä kolmas silmäluomua kutsutaan laskeumaksi. Kissojen silmäsairaudet - yksi yleisimmistä patologeista, joita esiintyy eläinlääkärin käytännössä. Syyt niiden esiintymiseen voivat olla viruksia, loisia, bakteereja, vammoja. Oireet ovat yleensä kyynelvuoto, märkivä tai hitauspoisto, turvotus, limakalvojen punoitus, valonarkuus.\nVilkkuvan kalvon ulkonäkö voi olla elpymisen aikana vakavan sairauden takia suuren laihtumisen takia, siirretty dehydraatio. Älä ole huolissasi tästä, on noudatettava eläinlääkärin suosituksia eläimen ravinnosta ja hoidosta.\nKolmannen kissan silmäluomen, aiheuttaa, hoitoa\nKolmannen vuosisadan hoito kissoissa riippuu alkuperäisestä sairaudesta, koska vilkkuvan kalvon menettäminen on vain oire eikä sairaus. Lääkkeiden itsenäinen käyttö on vasta-aiheista, koska se voi pahentaa taudin kulkua tai vaikeuttaa eläinlääkärin diagnosointia.\nKolmannen vuosisadan menetys voi olla:\nVirus-, bakteeri- tai sieni-infektiot - virus rinotrakeiitti, kalsiivisiiri, klamydia, mykoplasmoosi ja jotkin muut sairaudet ovat tavallisesti oireita silmävaurion kanssa. Tarkan diagnoosin tekemiseksi on tarpeen tehdä taudinaiheutta silmän limakalvosta PCR-tutkimukseen. Omistajalta vain ei tarvitse käsitellä silmiä ennen menettelyä, muuten tulos voi olla väärä negatiivinen.\nAllerginen sidekalvotulehdus, esimerkiksi siitepöly, ruoka, kemikaalit.\nOrganismin tappio ekto- tai endoparasiittien kautta - tartunto helminteillä tai kirppuja voi esiintyä sekä kävely- että kotieläiminä, jotka eivät mene kotiin.\nSisäelinten sairaudet - ripulin ja kuivumisen, kroonisen munuaisten vajaatoiminnan jne. Diagnoosin suorittamiseksi lääkäri suorittaa kattavan tutkimuksen, nimittäin verinäytteen yleis- ja biokemialliseen analyysiin, ultraäänitutkimukseen ja muihin diagnostisiin menetelmiin.\nSilmävaurio - vilkkuva kalvo näkyy yleensä vain yhdellä silmällä, joka on mekaanisesti vaurioitunut.\nUlkopuolinen keho silmissä - pienet hiukkaset, joita ei voi poistaa kyynelnesteen kautta, mikä aiheuttaa tulehdusta, kolmannen silmäluomen kissa altistuu myös infektiolle.\nKolmannen vuosisadan adenoma - hyvänlaatuinen kasvain, joka ulottuu vilkkuvan kalvon alaosasta.\nGeneettinen piirre - Persian ja Britannian hajanaisuus kolmannen vuosisadan aivoverenkiertoon.\nAinoastaan kolmannen vuosisadan tulehduksen syyn tunnistamisen jälkeen kissassa määrätään hoito. Se voi olla lääkitystä tai kirurgista.\nViruksen, bakteerien, sieni-etiologian oireiden ilmaantuminen "kolmannen silmäluomen kissalla" hoito on monimutkainen. Antiviraalisia, antifungaalisia lääkkeitä, antibiootteja on määrätty. Ne voivat olla joko yleisiä tai suoraan paikallisia. Myös epämiellyttävä hoito (antipyreettinen, anestesia, vitamiinit, infuusionesteet ravinneliuoksista dehydraation poistamiseksi) on myös epäsuora. Kissa tarvitsee tasapainoisen korkean kalorien ruokavaliota, huolta, lämpöä ja rauhaa.\nAllergiat voivat ilmetä paitsi sidekalvotulehdus, useimmiten se liittyy kutinaa, ihon punoitusta, otitis -tapahtumaa, takin ongelmia. Tärkeä osa hoidosta on kaikkien mahdollisten allergeenien havaitseminen. Yleisin eläinlääkäri kehottaa sinua poistamaan välittömästi vastaanotosta. On parempi saada päiväkirja merkitä mahdollisia tuotteita tai muita tekijöitä, joiden jälkeen allerginen reaktio on kehittynyt. Myös määrätyt antihistamiinit. Vaikeissa tapauksissa hormonisia aineita voidaan käyttää sekä paikallisesti että koko elimistön osalta.\nHelminteitä ja ektoparasioita hoidetaan erityisillä valmisteilla tablettien, pisaroiden, kaulusten muodossa. Klinikassa sinua neuvotaan, mikä tarkoittaa, että se sopii havaittaville vaurioille.\nKuten tartuntataudin tapauksessa, sisäisiä sairauksia hoidetaan monimutkaisella tavalla tilanteen mukaan, käytetään erilaisia lääkkeitä ja menetelmiä. Useimmiten on määrätty erityisruokavaliot, joilla on ruokavalio.\nSilmän mekaanisella vaurioitumisella päätehtävänä on anestetisoida se. Vastaanotossa lääkäri laskeutuu anestesialääkeskeihin ja hetken kuluttua tutkii silmän ja määrittää vammojen vakavuuden. Sama ensimmäinen toiminta ulkomaisen elimen tapauksessa. Tutkinnan jälkeen määrätään silmä huuhtelu, jos kolmannen vuosisadan menetys johtuu pienien vieraiden hiukkasten kertymisestä. Kuitenkin vaikeissa tapauksissa hoito saavuttaa kirurgisen toimenpiteen.\nKolmannen vuosisadan adenoman vuoksi poiston toiminta ei ole välttämätöntä. Jos kasvu ei kasva, se ei häiritse lemmikkejä, eläinlääkäri kallistaa isännän tukemaan hoitoa. Kolmannen vuosisadan adenoman poistamisen jälkeen on kyynärpää ja kuivien silmien krooninen patologia, jota kutsutaan "kuivasilmäoireyhtymiksi".\nEnnaltaehkäisevät toimenpiteet kolmannen vuosisadan tulehduksen ehkäisemiseksi ovat äärimmäisen yksinkertaisia. Niihin kuuluvat vuosittaisen rokottamiseen, madotus kolmen kuukauden välein, ulkoloisten, tasapainoinen ruokavalio, ja huolellisen tutkimisen PET kävelee, noudattavat suosituksia hoito- ja ruokinta, jos läsnäolo kroonisia sairauksia.\nKaikki eläinlääketieteessäSivut: 1# 1 12.01.2010 23:48:17 Kissa jatkuvasti nielee ja vuokaaOlen huolissani kissani käyttäytymisestä: hän tuli apaattisemmaksi ja jatkuvasti leskesi, nielaisi, vaikka hän ei valittaisi mistään.\nKuka on parempi kuin kissa tai kissa asunnossa?\nKoukku kissa: syyt siihen, mitä tehdä, mitä hoitaa\nJotta terveellinen kasvu ja kehitys, jokainen elävä ihminen tarvitsee syötävää. Lapsuudessa ravintoa on käsiteltävä erityisvastuulla, sillä ravinnossa tällä ajanjaksolla määritellään eläimen kehitys tulevaisuudessa.


Haluaisitko lahjoittaa tavaraa, mutta et tiedä minne? Uusi sovellus keskittää avun turvapaikanhakijoille\nUusi sivusto pyrkii, että kysyntä ja tarjonta saadaan kohtaamaan toisensa nopeammin ilman raskaita prosesseja. Kuvakaappaus Refugee Directin nettisivuilta.\nUusi sivusto haluaa avata suoran ja tehokkaan linjan avun tarpeessa olevien ja auttajien välille.\n– Vaimoni yritti lahjoittaa joitain vaatteita vastaanottokeskukseen, mutta sieltä sanottiin etteivät he voi enää ottaa mitään vastaan. Ihmettelimme että miten muka, koko aikahan näemme uutisista kuinka apua tarvitaan kipeästi. Ja siitä se idea sitten lähti, kertoo Peter Rigby.\nTähän ongelmaan olivat törmänneet useat – avuntarvitsijoita on paljon ja niin on vapaaehtoisia auttajiakin, mutta miten tämän kaiken saa toimimaan yhteen mahdollisimman tehokkaasti ja helposti?\nKaveriporukka pani viisaat päät yhteen pari viikkoa sitten – nyt on julki sivusto Refugee Direct. Sovellus, joka haluaa yhdistää paikallisesti avun tarjoajat suoraan avun tarpeessa oleviin. Tähän mennessä on toki pystytetty esimerkiksi useita Facebook-ryhmiä, mutta vielä haettiin jotain simppelimpää palvelua.\n– Tässä haetaan juuri sitä, että tarjonta ja kysyntä kohtaisivat mahdollisimman tehokkaasti, sanoo yksi konseptin kehittäjä Antti Ansas.\nSovellus on selainpohjainen ja toimii tällä hetkellä parhaiten tietokoneella. Mobiilisovellus on kehitteillä. Kuvakaappaus Refugee Directin nettisivuilta.\nSivuston käyttö on ilmaista ja kuka vain voi panna sinne ilmoituksen omasta avuntarjouksesta ja sijoittaa sen vielä vaikka kartalle.\n– Kaikki yksityishenkilöt, firmat ja muut jotka pystyvät tarjoamaan apua: Asuntoa, huonekaluja, vaatteita tai vaikka sosiaalista kanssakäymistä. Siellä on yhdeksän kategoriaa, jotta saadaan jotenkin järjestykseen avuntarjoukset, kuvailee konseptin kehittämisessä mukana oleva Nico Larsen.\nVastapuolisesti apua tarvitsevat voivat ilmoittaa saman sivuston alla mitä apua he tarvitsevat missäkin. Suomen Punainen Risti haluaa pitää huolen siitä, että apu menee todella heille jotka sitä tarvitsevat.\n– Me katsomme nämä avustuspyynnöt, että ne tulevat järjestöiltä ja vastaanottokeskuksilta ollen siten myös todellisia. Olemme se pieni spämmimuuri siinä ja katsomme, että juttu toimii, sanoo mediatuottaja Örn Witting SPR:ltä.\nKonseptin kehittäjät ja SPR:n mediatuottaja kuvailevat yleistilannetta tällä hetkellä haastavaksi: apua tarvitsevia tulee koko ajan lisää ja uusia vastaanottokeskuksia perustetaan. Myös avuntarjoajia on, mutta miten tämän kaiken saa kohtaamaan?\n– Huomasimme, että yhdistyksillä ja järjestöillä kuluu äärimmäisen paljon resursseja ja työtunteja tämän tavaran hallinnan ja avunannon koordinoimiseen sekä pyörittämiseen. Se on hidasta ja valitettavasti ehkä hukataan niitä resursseja jopa vähän turhaankin, kun on mahdollisuus hyödyntää nykypäivän teknologiaa, toteaa Antti Ansas.\nEnsimmäinen toimitus tehtiin jo viime viikonloppuna. Sovelluksen elinkaarta voi seurata blogissa. Kuvakaappaus Refugee Directin nettisivuilta.\nKonseptin kehittäjät ja SPR toivovat, että sovellus selkeyttää tilannetta ja vapauttaa siten aikaa sekä resursseja, jotta esimerkiksi vastaanottokeskuksissa voidaan keskittyä muuhunkin, eikä varastot täyty tavaroista joita ei tarvitse juuri tällä hetkellä.\n– Kaikki tekevät parhaansa mutta tilanne on kuitenkin se, että näitä vastaanottokeskuksia nyt vasta perustetaan, ihmisiä palkataan ja siellä on hirveästi tekemistä. Keskukset eivät pysty, eikä heillä ole tiloja ottaa vastaan niitä tavaroita joita ei juuri sillä hetkellä tarvita, SPR:n Witting sanoo ja lisää:\n– Nyt toivoisinkin, että ihmiset kertovat mitä heillä on antaa ja odottavat rauhassa että toimija ottaa heihin yhteyttä.\nSuomesta halutaan mallimaa\nSivusto on ollut vasta hetken pystyssä, mutta kartalla näkyy jo useita avuntarjoajia. Konseptin kehittäjät ja SPR uskovat että sovelluksesta on potentiaalia laajentua koko maailmaa kattavaksi.\n– Olisi hienoa, jos Suomesta voisi tulla esimerkki muulle maailmalle. Kriisi on nyt niin paha. Jos tämä vain voi auttaa joitakin niin olemme iloisia, idean isä Rigby toivoo.\n– Vapaaehtoisorganisaatiot saavat tästä hyvä työkalun, miten voi toimia vielä johdonmukaisemmin ja puhaltaa yhteen hiileen, Larsen sanoo.\nSivuston kehittäjien mukaan konseptissa ei ole kaupallisia intressejä, vaan tahto auttaa tarvitsevia. Kuvakaappaus Refugee Directin nettisivuilta.\n”Kriisissä samoja elementtejä kuin öljyonnettomuudessa”\nMiten oikein tällaisen sovelluksen sitten pystyi kokoamaan parissa viikossa?\nKonseptin kehittäneestä tiimistä muutama työskentelee öljyntorjunnan parissa. He näkevät nyt jylläävässä kriisissä yhteneväisyyksiä öljyonnettomuuden kanssa – kun onnettomuus iskee, tiimin pitää järjestäytyä joustavasti kokonaan uudestaan.\n– Totesimme, että tässä on aika samoista elementeistä kyse, kuin öljyonnettomuuden aikana, jolloin suuri haaste on se, että keräyskapasiteettia ja vapaaehtoisia on mutta miten hallita sitä kokonaisuutta? Ja vaikka se (Syyrian kriisi) onkin hyvin erilainen luonteeltaan, perushaaste on se sama – miten tätä koko juttua hallitaan? Larsen kertoo.\nTiukkaan tilanteeseen perinteiset työkalut eivät ole joustaneet tarpeeksi.\n– Sen takia jouduimme kehittämään työkalun omiin tarkoituksiimme ja se on ollutkin jo pitkään käytössä. Nyt juuri tätä työkalua on sovellettu niin, että se vastaisi tähän nykyiseen kriisitilanteeseen, Larsen kuvailee.\nSovellus ja sen pohja ei siis sellaisenaan välttämättä ole mullistava uutuus, mutta sen käyttö tämän tyyppisessä auttamisessa onkin sitten melko uutta.


Arleenan S : Etelästä ylöspäin\nKesämaisemassa matkanteko sujuu nopeasti ihastellessa ohi kiitäviä maisemia. Pohjanmaan lakeudet ovat rauhoittavia, aika tuntuu pysähtyneen. Mikään ikävä ajatus ei putkahda esiin, silmä lepää uljaassa avaruudessa.\nVuosikymmenien aikana maisemaan on pujahtanut elintason muuttumisen takia lisää tavaraa. Onko se hyvä asia elämän kannalta. Maisemaa muutokset eivät näytä kovin kaunistavan. Melkein pakkomielteisesti seurasin näitä ilmestyksiä. Ne putkahtivat ennalta arvaamattomasti näköpiiriin horisontissa.\nEnsin rekisteröin taivaanrantaan piirtyvät vesitornit. Ne olivat kaikki erilaisia, kukin oman paikkakuntansa luomuksia. Maaseutujen kunnissa vesihuolto on keskitetty kunnan hoidettavaksi. Enää ei edes pikkukylissä nosteta vettä omista kaivoista ja lähteistä. Vesi kuljetetaan pitkiä matkoja putkistoissa kaikkialle eri osiin kuntaa. Vesi ei ole enää ilmaista. Siitä maksetaan puhtaan veden hinta. Kaupungeissa ja taajamissa myös jätevesi on maksullista. Haja-asutusalueilla kukin talous puhdistaa omat jätevetensä vesi- ja jätelain edellyttämällä tavalla. Vesi on hyödyke, josta maksetaan veron kaltainen maksu. Kuvissa Vammalan ja Alahärmän vesitornit pumppaavat kuntalaisilleen vettä.\nNäistä torneista lähtee vettä ympäri Jalasjärveä ja Parkanoa. Parkanon torni näyttää tatilta, kangasrouskulta\nMaiseman horisonttiin piirtyy muutakin. Alahärmässä on minulle tuntemattomaksi jäänyt torni. Sen tarkoitusta mietin. Päättelin, että se on paikallisen miljonäärin lennonjohtotorni. Maatilat ovat isoja kokonaisuuksia, farmeja. Rehua valmistetaan satapäiselle karjalle ja viljaa kuivatetaan ja säilötään isoissa siiloissa. Korkeiden varastotornien, kuivaajien ja siilojen silhuetit nousevat esille maisemassa, kuten tämä sininen siilo.\nTieto kulkee nykyään ilmojen halki. Konkreettisesti se näkyy taivaalle piirtyvinä linkkitorneina. Niitä oli kaikkialla minne katseen käänsi. Yhteydet toimivat ja sekunnin murto-osissa voit klikata haluamaasi kaikkialta maailmassa. Eipä tämä postauskaan etenisi omaa tiedostoa kauemmaksi ellei ole linjaa, kanavaa, jonne sen voi napin painalluksella lähettää matkaan. Sähkön kuljettaminenkin näyttää mahtipontiselta. Isot voimalinjat halkovat taivaankantta. Katkaisijaa näpsäyttämällä valot syttyvät takamaiden taloissakin.\nTyö vaatii välillä huvituksia. Kaikki on otettu huomioon. Aukealle lakeuden maisemaan kohoavat huvipuistolaitteiden silhuetit. Pyörät pyörivät, raha liikkuu eikä mikään ole enää entisensä.\nMääränpää on lähellä. Sinistä taivasta vasten kohoaa kolme tornia. Etualan tornit kuuluvat vanhaan koulurakennukseen, taustalla piirtyy taivaalle Kokkolan kirkontorni. Moderni ja kantikas. Vanha kirkko paloi loppiaisyönä 1958.\nKatulyhdyt ovat osa tätä päivää. Nyt valaistaan muutakin kuin katuja. Valtateiden risteykset ja pitkät matkat maanteistä valaistaan pimeänä aikana sähköllä. Tienvarsivalaistus on myös muuttanut maisemakuvaa. Se lisää kai turvallisuutta.\nLähettänyt arleena klo 16.52\nUnelma 15. kesäkuuta 2010 klo 17.52\nMukava katsaus matkasta Pohjanmaan lakeuksille.\npioni 15. kesäkuuta 2010 klo 19.02\nOnpa tuttuja maisemia, varsinkin tuo alimmainen:)\nLennonjohtotorni oli aika hyvä arvaus, siltä se kyllä erehdyttävästi näyttää, se taitaa kuitenkin olla kuorma-autojen "varikko".\nDemetrius 15. kesäkuuta 2010 klo 19.30\nKiva kuvakertomus. Viimeisen kuvan tornit ovat kauneimpia katsottavia, mutta tarpeen varmasti ovat muutkin maamerkit mmailmanpyörää myöten.\nAnonyymi 15. kesäkuuta 2010 klo 19.36\nMainiota näkymien tarkkailua ja raportointia. Vesitornit hienosti bongattu ja huvit myös.\nHyvää lomaa siellä kotikonnuilla!\nisopeikko 15. kesäkuuta 2010 klo 20.15\nAika raikas taivas noissa kuvissa :)\narleena 15. kesäkuuta 2010 klo 21.02\nMukava matka olikin.\nIhmettelinkin niitä autoja siis kuormaautoja siinä tornin parkkipaikalla. Varikko siis, mutta mikä merkitys noin korkealla tornilla on. Komeahan se torni on ja näköalat huikeat sieltä ylhäältä.\nVanhan koulun tornit ovatkin kauniit, enää ei kouluihin torneja rakenneta.\nJotenkin ne vesitornit pomppasivat sieltä metsän uumenista esiin ja näppäilin niistä kuvat.\nTaivas vaihteli matkalla, välillä aurinko oli aivan pilvien takana ja välillä taas paistoi.\nKaanon 15. kesäkuuta 2010 klo 21.14\nKauniit taivaskuvat lakeuksineen rauhoittavat.\nKehityksen rattaanpyörä tuntuu menevän aikas vauhtia eteenpäin.\narleena 15. kesäkuuta 2010 klo 21.55\nMenee minusta vähän liiankin isoin harppauksin. Tuntuu kuin suunnittelu ei ehtisi mukaan ollenkaan. Kunhan hutaistaan johonkin metsän siimekseen jotain.\nTuure kirjoittaa 15. kesäkuuta 2010 klo 22.22\nMielenkiintoinen juttu! Kyllä se maailma muuttuu. On kummallista nähdä esimerkiksi mummin suvun kotikunnassa Tuusulassa, miten asuinalueet ovat kohonneet peltoaukeille, jossa on joskus ollut meidän suku viljelemässä.\nhanne 16. kesäkuuta 2010 klo 8.30\nihania pilviä alkukuvissa,\nniin kesäisiä maisemia, tasaisuus rauhoittaa..\ntoista se oli keski-suomessa..\nkaipaan noita mäkiä ja notkoja, oikeita metsiä..\nhauskaa matkaa sinne juurillesi..\narleena 16. kesäkuuta 2010 klo 9.37\nOnko kaikki kehitystä maiseman ja luonnon kustannuksella nousee mieleeni, kun ajelen näitä lakeuksia.\nTai otetaanko maisemaa tarpeeksi mukaan rakentamis- ja kehitysvimmassa.\nNiinhän sitä sanotaan, että kehityksen pyörää ei voi pysäyttää.\nTotta, lakeuksien jälkeen kun laskeudutaan alaspäin maisemat muuttuvat mukaan tulevat mäet, järvet, metsät.\nMarjattah 16. kesäkuuta 2010 klo 10.58\nMainio kuvareportaasi mietteineen. Silmämme ahnehtii kahden ensimmäisen kuvan kaltaisia näkymiä. Vaan tuskin luopuisimme niistä mukavuuksista, joita nuokin maamerkit tuovat. Siis pitäkäämme niitä myös kauniina :)\nEikös tuulivoimaloita osunut reitille?\nSirokko 16. kesäkuuta 2010 klo 21.40\nOlipa mielenkiintoista! Jännä katsella maisemia vaihteeksi ylöspäin, hämmästyttävän paljon noita torneja vaan onkin.\nSamaa reittiä olen ammoin sitten ajellut minäkin, pimeän aikaan oikein odotti koska lakeuden taivaalle ilmestyisi taas valonhehku merkitsemään seuraavaa etappia.\nlepis 16. kesäkuuta 2010 klo 23.57\nKerkesitpä käydä kaukana! Kokkolassa on tullut joskus muinoin vierailtua, mutta en minä siitä muuta muista kuin hienon uimahallin. Sinnehän se vesi taitaa lorista.\nMk 17. kesäkuuta 2010 klo 1.42\nMukavan erilaisia maisemakuvia ja kohteita.\nNyt tulee seurattua horisonttia itsekkin eri mielellä.\narleena 17. kesäkuuta 2010 klo 9.41\nPakko kai näihin maisemanmuuttajiin on tottua.\nItsekin ihmettelin, että yhtään tuulivoimalaa ei taivaanrannalle piirtynyt. Lakeuksilla luulisi tuulevan sähkön verran.\nNyt on tienvierustat taajamien kohdalla valaistu kirkkaasti jopa liiankin.\nOn se uimahalli edelleenkin olemassa ja pariin kertaan lienee jo peruskorjattukin. Vesi voi tehdä tepposia, vaikka se välttämätöntä onkin, se saa aikaan myös tuhoa joutuessaan väärään paikkaan.\nPitää tsekkailla vielä mihin niitä tuulimyllyjä ilmestyy.


Hiihtokoulu - Sport Resort Ylläs\nBike Park hinnasto\nTaitoa ja tekniikkaa hiihtokoulusta\nSport Resort Ylläksen hiihtokoulu palvelee sujuvasti niin aloittelevia laskettelijoita kuin kokeneempiakin laskutekniikkansa hiojia. Löydät hiihtokoulusta opetusta alppihiihtoon, lautailuun, telemarkkiin ja maastohiihtoon. Opetusta on saatavilla myös soveltavaan lasketteluun.\nErinomaiset olosuhteet opetteluun\nSport Resort Ylläksen rinteen ovat erinomainen toimintaympäristö hiihtokoululle ja uuden lajin opetteluun. Rinteet tunturin juurella ovat pitkiä ja loivia. Lisähaasteita löytyy heti noustessa tunturia ylemmäksi. Rinteistämme löytyy myöskin laadukkaita erityissuorituspaikkoja, joita hyödynnämme tunneilla laadukkan oppimiskokemuksen takaamiseksi.\nHiihtokoulun tunnelma on rauhallinen, hauska ja tsemppaava. Opettajamme kunnioittavat jokaisen yksilöllistä oppimisen tapaa ja nopeutta.\nHiihtokoulun yksityistunnit ovat myös kokeneille laskijoille erinomaisia laskutekniikan hiomisen paikkoja. Kun lasketteluloman aloittaa 90 minuutin tekniikkatunnilla, Sport Resort Ylläksen upeista ja pitkistä rinteistä jaksaa nauttia paremmin ja entistä paremmalla tekniikalla koko loman ajan.\nHiihtokoulun varaukset ja yhteydenotot\nKauden 2020 - 2021 kurssit ovat varattavissa nyt!\nHiihtokoulun kursseille varaukset onnistuvat online-varauskalenterissa!\nHiihtokoulun palvelupiste on lipunmyynnin yhteydessä Sport Resort Ylläksen info-tiskillä.\nVarauksia otetaan vastaan myös puhelimitse 016-510 3500 sekä sähköpostilla hiihtokoulu(a)iso-yllas.fi.\nHiihtokoulun hintoihin sisältyy hissinousut tunnin aikana.\nVälinevuokra ei sisälly hintaan.\nKursseille ilmoittautumiset edeltävänä päivänä klo 15 mennessä.\nJärjestämme ryhmäkursseja myös muina aikoina kysynnän mukaan.\nRyhmäkurssit vaativat toteutuakseen vähintään neljä osallistujaa.\nYksityistunti 90 minuuttia\n1 henkilö 81 €\n2 henkilöä 116 €\n3 henkilöä 151 €\n4 - 10 henkilöä 42 / Hlö €\nYksityistunti 45 minuuttia\n1 henkilö 53 €\n2 henkilöä 76 €\n3 henkilöä 100 €\n4 - 10 henkilöä 33 /Hlö €\nSoveltavan alppihiihdon opetuksen hinnat sisältävät opetuksen ja apuvälineen\nLasten hiihtokouluryhmät viikot 8-11 +\nKurssi / tunti\nNaperokurssi 4-6 -vuotiaille\nNaperokurssi on suunniteltu 4-6 -vuotiaille laskettelua aloitteleville lapsille. Kurssi alkaa Maanantaina, kestää kaksi päivää ja kerrallaan 45 minuuttia.\nVauhtiNapero 4-6 -vuotiaille\nVauhtiNaperokurssi on suunniteltu 4-6 -vuotiaille, joilla on entuudestaan kokemusta laskettelusta. Kurssi alkaa maanantaina, kestää kaksi päivää ja kerrallaan 45 minuuttia.\nLumiWerneri aloitteleville 6-12 -vuotiaille\nLumiWerneri on suunniteltu 6-12 -vuotiaille laskettelua aloitteleville lapsille. Kurssi alkaa maanantaina, kestää kolme päivää ja kerrallaan 90 minuuttia.\nVauhtiWeneri 6-12 -vuotiaille\nVauhtiWerneri on suunniteltu 6-12 -vuotiaille lapsille, joilla on entuudestaan kokemusta laskettelusta. Kurssi alkaa maanantaina, kestää kolme päivää ja kerrallaan 90 minuuttia.\nLumilautaWerneri 8-12 -vuotiaille\nLumilautaWerneri -kurssi on suunniteltu lumilautailua aloittaville 6-12 -vuotiaille. Kurssi alkaa maanantaina, kestää kolme päivää ja kerrallaan 90 minuuttia.\nAikuisten hiihtokouluryhmät viikoilla 8-11 +\nLumilautailun alkeistunti on suunnattu lumilautailua aloitteleville nuorille ja aikuisille. Tunnilla opetellaan lumi Tunti kestää 90 minuuttia.\nPääsiäinen 2021 +\nNaperokurssi 4-6-vuotiaille aloittelijoille\nNaperokurssi on suunniteltu 4-6 -vuotiaille laskettelua aloitteleville lapsille. Kurssi alkaa lauantaina, kestää kaksi päivää ja kerrallaan 45 minuuttia.\nVauhtiNapero 4-6-vuotiaille jo aikaisemmin laskeneille\nVauhtiNapero kurssi on suunniteltu 4-6 -vuotiaille, joilla on entuudestaan kokemusta laskettelusta. Kurssi alkaa lauantaina, kestää kaksi päivää ja kerrallaan 45 minuuttia.\nLumiWerneri 6-12 -vuotiaille aloittelijoille\nLumiWerneri on suunniteltu 6-12 -vuotiaille laskettelua aloitteleville lapsille. Kurssi alkaa Lauantaina ja kestää kaksi päivää ja kerrallaan 90 minuuttia.\nVauhtiWerneri 6-12-vuotiaille jo aikaisemmin laskeneille\nVauhtiWerneri on suunniteltu 6-12 -vuotiaille lapsille, joilla on entuudestaan kokemusta laskettelusta. Kurssi alkaa lauantaina, kestää kaksi päivää ja kerrallaan 90 minuuttia.\nLautawerneri 8-12-vuotiaille aloittelijoille\nLumilautaWerneri -kurssi on suunniteltu lumilautailua aloittaville 8-12 -vuotiaille. Kurssi alkaa lauantaina ja kestää kaksi päivää ja kerrallaan 90 minuuttia.\n| puh. +358 16 510 3500


Rasitusvammat – aloittelevan liikkujan riesa | Keventäjät.fi\nKirjoittaja\tTommi Vasankari, LT, UKK-instituutin johtaja\nTuki- ja liikuntaelimistön rasitusvammat ovat suhteellisen tavallisia ihmiselle, joka yhtäkkiä alkaa liikkua paljon. Yksipuolinen liikunta, tekniikkavirheet ja huonot varusteet lisäävät rasitusvammojen vaaraa.\nLiikunnan lisäys tai monipuolistuminen voi monien myönteisten terveysvaikutusten lisäksi aiheuttaa vähemmän mukavia vaivoja. Tavallisimpia liikkujan rasitusvammoja ovat penikkatauti sekä erityyppiset jänne- ja jännetuppitulehdukset. Poikkeava rasitus voi aiheuttaa jopa luuston murtumia.\nRiski kasvaa, jos liikunta on kovin yksipuolista tai jos liikuntamuodot rasittavat pitkälti samoja lihaksia. Rasitusvammoja voivat tulla myös virheellisen tekniikan, huonojen varusteiden, kovan liikunta-alustan tai kylmien olosuhteiden takia.\nPenikkatautia lihasten nopeasta kasvusta\nLihas alkaa kasvaa, kun sitä rasitetaan aikaisemmasta poikkeavalla tavalla ja entistä suuremmalla painolastilla. Liian nopea lihasten kasvu aiheuttaa kuitenkin ongelmia.\nPenikkataudissa on kyse juuri siitä, että lihas kasvaa liian nopeasti eikä lihaksen pinnalla oleva peitinkalvo eli fascia antaa myöden samassa tahdissa. Tämä johtaa lihaksen sisäisen paineen nousemiseen ja siten huonompaan verenkiertoon, mikä puolestaan heikentää aineenvaihduntaa. Näiden seurauksena lihakseen kertyy kuona-aineita, jotka edelleen lisäävät lihaksen sisäistä painetta.\nPenikkatauti on eräänlainen lihaksen nopean kasvun aiheuttama noidankehä, joka aiheuttaa lihakseen kipua rasituksessa ja usein sen jälkeenkin. Vaiva kiusaa tyypillisesti sääriä, mutta sitä voi esiintyä myös esimerkiksi käsivarsien lihaksissa.\nPenikkatautia aiheuttavat tavallisesti juoksu, hölkkä ja kävely. Erityisessä vaarassa saada penikkatauti on sellainen, joka lisää harrastustaan merkittävästi tai aloittaa esimerkiksi juoksun uudestaan tauon jälkeen.\nTulehdukset voivat johtaa leikkaukseen\nMinkä tahansa lihaksen toistuva rasitus tai vähäisempikin virheellinen rasitus voi aiheuttaa jänne- tai jännetuppivaivoja. Tavallisimpia jännetulehduksia ovat tenniskyynärpää, hyppääjän polvi ja akillesjänteen tulehdus. Jännetuppitulehdukset puolestaan vaivaavat kättä ja rannetta sekä nilkan ja jalkaterän alueita.\nJännetuppitulehduksissa ja joskus myös jännetulehduksissa jänteet narisevat, kun niitä liikuttelee. Liike aiheuttaa myös kipua. Tulehtunut alue on turvonnut ja usein myös lämmin.\nSamalla tavalla voivat ärtyä jänteiden ”pehmusteina” toimivat limapussit. Tulehtuneita limapusseja voi esiintyä muun muassa olkapäässä, lonkassa, polvessa ja kantapäässä. Joskus limapussit tulehtuvat samanaikaisesti jänteen tai jännetupen kanssa.\nTulehdusten ensioireisiin auttaa lepo, rasituksen välttäminen ja kylmähoito. Jos vaiva pitkittyy, lääkäri usein määrää lisäksi tulehduskipulääkettä – joskus jopa rauhoittavaa ruisketta puudutusaineen kera – ja mahdollisesti myös tuen.\nNämä tulehdukset kannattaa hoitaa heti ensioireiden ilmaantuessa, sillä pitkään jatkuessaan ne muuttuvat usein kroonisiksi ja aiheuttavat erilaisia arpikudoksia, joita saatetaan joutua poistamaan jopa kirurgisesti. Koskaan ei siis ole ylireagointia lähteä näyttämään sitkeää tulehdusta lääkärille: parempi selättää vaiva tehokkaalla hoidolla kuin kärsiä siitä pitkään ja ajautua lopulta leikkaukseen.\nRasitusmurtumaa on vaikea havaita\nLihasten ja jänteiden lisäksi koetukselle voi joutua luusto. Liikkujan riesaksi iskee tavallisimmin rasitusmurtuma eli marssimurtuma. Sananmukaisesti marssimurtuma tulee yleensä jalkaterään, sääreen tai reiteen. Vaivassa on kyse luun pinnalla olevaan luukalvoon syntyneestä luun rasitusreaktiosta, joka oireilee kipuna rasituksen aikana.\nKuten lihaksenkin rasitusvammoissa, vaivan aiheuttaa yleensä toistuva samaa luualuetta kuormittava rasitus tai rasituksen määrän nopea lisääminen. Rasitusmurtuman voi aiheuttaa myös esimerkiksi jalkaterän asennon muuttuminen jalkineiden vaihtamisen seurauksena tai alustan muuttuminen joko kovemmaksi tai kaltevammaksi.\nRasitusmurtumaa on vaikeaa diagnosoida, sillä se näkyy röntgenkuvissa usein vasta useamman viikon jälkeen oireiden alkamisesta. Kipualue näkyy kuvassa eräänlaisena arpikudoksena, mutta muutos ei tapahdu hetkessä. Lääkärit joutuvatkin usein tekemään diagnoosin oireiden sekä potilaan ilmoittaman liikuntatottumusten muutoksen mukaan. Hoito itsessään on yksinkertainen: vaivaan auttaa lepo ja rasituksen välttäminen. Rasitusmurtumaa täytyy kuitenkin hoitaa varsin pitkään, usein vähintään kuusi viikkoa. Varmistus diagnoosistakin saadaan useimmiten vasta useamman viikon ”pakkolevon” jälkeen.\nEnnaltaehkäisy paras lääke\nTuki- ja liikuntaelimistön rasitusvammoja voitaisiin yleensä ennaltaehkäistä, jos elimistöä kuormitettaisiin monipuolisesti. Myös oikeanlainen liikkumistekniikka, hyvät urheiluvälineet sekä liian koettelevien olosuhteiden välttäminen ehkäisevät rasitusvammoja.\nMikä tahansa liike lukuisina toistoina voi aiheuttaa rasitusvamman. Tämän takia esimerkiksi uuden liikuntamuodon aloittaminen tulisi tehdä porrastaen – määrää siis pitäisi nostaa hiljalleen. Mitä vaativammasta liikuntasuorituksesta on kyse, sitä enemmän tulisi varmistua oikeasta tekniikasta ja sopivista välineistä. Esimerkiksi alkava tennisharrastus voi huonolla tekniikalla ja väärällä mailalla aiheuttaa ongelmia jo muutamien harjoituskertojen jälkeen.\nToisaalta hyvällä tekniikalla ja sopivilla varusteilla elimistö saa rasitusta huomattavasti enemmän ja turvallisemmin. Hyvien ja sopivien jalkineiden valinta onkin suuressa roolissa alaraajojen vaivojen ennaltaehkäisyssä.\nMonesti jänteiden ja lihasten tulehdusten taustalta löytyy myös vähäinen lihashuolto, eli lihakset ovat jääneet venyttämättä ja huoltamatta rasituksen jälkeen. Venyttelyn laiminlyönti lyhentää lihaksen lepopituutta ja kiristää jännettä, mikä helposti johtaa jänne- tai lihastulehduksiin.\nJos siis aloittelet uutta liikuntaharrastusta tai suunnittelet liikunnan määrän lisäämistä, muista seuraavat periaatteet:\nTee monipuolinen harjoitusohjelma, älä tyydy vain yhteen liikuntamuotoon\nLisää liikunnan määrää portaittain, äläkä ahnehdi alussa\nPyri valitsemaan hyvät, sinulle sopivat välineet\nVältä vaativia olosuhteita, kuten kovaa alustaa ja kylmää keliä\nMuista panostaa venyttelyyn aja muuhun lihashuoltoon\nJos saat ensioireita rasitusvammoista, vähennä liikunnan määrää, venyttele ja käytä kylmähoitoa. Jos vaiva pitkittyy, hakeudu lääkäriin.\nTommi Vasankari, lääketieteen tohtori, UKK-instituutin johtaja\nTommi Vasankari on kokenut liikuntafysiologiaan erikoistunut lääkäri, joka on pitkään toiminut suomalaisen liikunnan hyväksi sekä huippu-urheilun että kansanterveyden parissa. Tutkimustyössään Tommi on keskittynyt liikunnan ja ravitsemuksen terveysvaikutusten selvittämiseen sekä uusien sydän- ja verisuonitautien riskitekijöihin.\nTuhannet suomalaiset työskentelevät vuorotyössä. Epäsäännölliset työajat merkitsevät epäsäännöllisistä työn ja levon rytmittämistä, yötyöläisillä myös epäsäännöllistä unirytmiä. Lisäksi vuorotyöläisillä ruokarytmi vaihtelee herkästi. Epäsäännölliseen ruokarytmiin ei sinällään liity mitään merkittäviä terveydellisiä ongelmia, mutta jatkuva epäsäännöllisyys työn ja...\nPainon pudotuksella on kiistatta runsaasti hyviä vaikutuksia terveydellemme, mutta vastaavasti myös painon nousulla on terveyden kannalta huonoja vaikutuksia. Painon vaihtelu ylös alas – jojoilu – on osalle meistä ominaista. Usein se voidaan selittää elimistön nesteiden...\nUniapnealla tarkoitetaan unen aikaista hengityskatkoja, jotka tekevät yöunesta rauhattoman ja usein myös äänekkään. Uniapneaan liittyy monesti kuorsaaminen. Hengityskatkot unen aikana ovat vaarallisia, sillä niiden aikana keho saa niukemmin käyttöönsä elintärkeää happea. Uniapnea ei ole harvinainen...\n6 oiretta, jotka kielivät yliharjoittelusta – vaivaako ylirasitus sinua?\nLiian rankka urheilu voi olla sydänriski – missä kulkee raja?\nRasitusvammat – aloittelevan liikkujan riesa2017-05-082017-04-04https://keventajat.fi/wp-content/uploads/2018/09/keventajat_logo_vector.svgKeventäjät.fihttps://keventajat.fi/wp-content/uploads/2006/06/nilkka_rasitusvamma.jpg200px200px\nSyke auttaa liikkumaan oikeinLiikunta


Skientologiaa vastaan osoitettiin mieltä Lahdessa - HS.fi - Kotimaa\nSkientologiaa vastaan osoitettiin mieltä Lahdessa\nJuha Tanhua Skientologian vastustajat marssivat Lahden Kauppatorilta Dianetiikkakeskuksen eteen. Video: Mielenosoittajat huusivat iskulauseita Dianetiikkakeskuksen luona\nHelmikuussa järjestettiin samanaikaisesti mielenosoituksia eri puolilla maailmaa. Nyt kyseessä oli vastaavanlainen kansainvälinen tempaus, ja Suomikin oli tällä kertaa mukana.\nPoliisien valvoessa joukko marssi Lahden Dianetiikkakeskukselle Saimaankadun ja Lahdenkadun risteykseen.\nSisällä keskuksessa oltiin pelokkaan näköisiä. Ovi pysyi lukossa. Tiedottajaksi itsensä esitellyt Kyllikki Helminen-Koikkalainen kertoi sisältä puhelimitse, että he pelkäävät, koska "eivät tiedä mitä ryhmä aikoo".\n"Pitkällä tähtäimellä tavoitteenamme on lopettaa skientologiakirkon toiminta. Tänään olemme liikkeellä valistamassa ihmisiä skientologian kirkon epäeettisestä ja rikollisesta toiminnasta", 30-vuotias helsinkiläinen mielenosoittaja kertoi.


Turveradantien rakentaminen alkaa: Uusi katuyhteys mahdollistaa maankäytön kehittämisen Nuijalan ja Turvesuon alueilla\n18.12.2013 klo 8.38\nEspoon rakentaa uuden Turveradantie-nimisen pääkatuyhteyden välille Koivu-Mankkaantie - Friisinmäentie. Turveradantie tulee yhdistämään Leppävaaran, Mankkaan, Olarin ja Tapiolan alueita. Välillä Koivu-Mankkaantie - Vanhan-Mankkaantie kadun nimi on Mankkaanlaaksontie. Rakentaminen käynnistetään tänään keskiviikkona 18.12. juhlavalla aloituslapioinnilla.\nUrakan hinta on noin 25 miljoonaa euroa ja se valmistuu syksyllä 2015. Uuden katuyhteyden pituus on noin kolme kilometriä ja sen liikennemääräksi arvioidaan noin 10 000 ajoneuvoa vuorokaudessa. Urakan työllisyysvaikutus on noin 400 henkilötyövuotta.\nTurveradantie parantaa merkittävästi Espoon sisäisiä ajoneuvo-, joukko- ja kevyen liikenteen yhteyksiä. Lisäksi alueen yhteydet pääkaupunkiseudun päätieverkostoon paranevat. Turveradantie yhdistetään Turunväylään uudella eritasoliittymällä, Turvesolmulla, joka sijaitsee Turunväylällä Nihtisillan ja Kehä I:n välissä. Turvesolmusta tulee liittymä Helsingin suuntaan.\nUuden kadun ja liittymän rakentaminen mahdollistavat maankäytön kehittämisen Nuijalan ja Turvesuon alueilla. Kadun ja liittymän rakentaminen rahoitetaan Turvesolmun viereen tulevien liiketonttien myyntituloilla.\nNuijalan ja Turvesuon alueille suunnitellaan liike- ja toimistorakentamista noin 100 000 kerrosneliömetriä. Asuntorakentamista tulee yhtä paljon.\nAlueen ulkoilureitistö täydentyy, kun Sinimäentieltä rakennetaan uusi ulkoilureitti Nuijalantien nykyiseen alikulkukäytävään. Talvikaudella reitti toimii Tapiolan ja Leppävaaran alueita yhdistävänä hiihtolatuyhteytenä.\nHankkeen yhteydessä alueen meluntorjuntaa parannetaan jatkamalla Turunväylän meluesteitä. Myös Turveradantien ja Mankkaanlaaksontien varrelle rakennetaan meluntorjuntaa.\nRakentamisen aikana Turunväylälle ja ympäröiville kaduille tulee poikkeavia liikennejärjestelyjä ja normaalia alhaisempia nopeusrajoituksia. Hankkeen pääurakoitsijana toimii Lemminkäinen Infra Oy.\nKaupungininsinööri Harri Tanska, p. 050 3833209\nRakennuttajapäällikkö Hannu Lehtikankare, p. 040 5182992


desibeli.net - Prince: 3121\n80-luvun jälkeen kovin epätasaisesti rummuttanut popimman funkin duracellpupu Prince Rogers Nelson jatkaa timmeissä ja hikisissä tunnelmissa, joita Jehovan todistajuus näyttää jarruttavan korkeintaan lyriikoiden osalta. Tummahipiäisten legendamuusikoiden ”soittorinki” jatkuu tälläkin levyllä: mies itse on käynyt soittamassa viime vuonna Stevie Wonderin levyllä, nyt hänen vierainaan ovat mm. Maceo Parker ja ilmeisesti prinssin jonkinasteinen suojatti Támar, josta tulee mieleen desinfioitu, Espoossa asuva Betty Davis. Sori.\nViime vuosina olen oppinut odottamaan Princeltä hyvin epätasaista kokonaisuutta, tyytymään siihen, että jokaisella hänen levyllään on aina se pari-kolme endorfiinit liikauttavaa napakymppiä. Nyt liikutaan parhaimmillaan tuhdeissa tanssirytmeissä, torvi-infernoissa, matalissa taajuuksissa ja latinohurmoksessa. Välillä palataan selvästi 80-luvun kulta-aikaan mm. Lolitan myötä, joka on kuin Head-hitin jatko-osa. Mestarillakin toki on heikot hetkensä, mikä kuuluu vocoderin käyttöön sortumisen myötä. Mainio sinkkuhitti Black Sweat kiteyttää mielestäni kolmeen minuuttiin ja yhteentoista sekuntiin sen, mistä Princessä on kyse: kompakti kappale koostuu lähinnä ennakkoluulottomasta syntikkasoundien käytöstä, mojovista rumpusaundeista – ja siitä jumalaisesta, räjähtämäisillään olevasta falsettiäänestä. Loppupuolella sitten tapahtuu se tuttu princelevy-notkahdus, joka saa ryhtiä vasta, kun viimeinen raita Get On The Boat lähtee rullaamaan.\n3121 tarjoaa vaihtelevan, äärimmilleen tuotetun kokonaisuuden, joka tuntuu kuitenkin hiukan koherentimmalta kuin esimerkiksi tätä edellinen levy Musicology. Mystiset kannet ovat tietenkin taas oma lukunsa. Ne ovat jo kauan olleet niin toiselta planeetalta, että niistä voisi vaivatta repiä merkityksiä vähintään lisensiaatintutkinnon verran.\nOn koulukunnasta kiinni, paljonko kuulija haluaa funkina markkinoituun musiikkiin niin sanottua ”rupisuutta” tai ”rosoa”: itse olisin kaivannut kappaleisiin hankalasti määriteltävää rohkeaa hulluutta, joka olisi peittänyt tämänkertaisen varmanpäällepelaamisen kuuloisuuden. No, joka tapauksessa olisin jo tässä vaiheessa valmis väittämään, että 2000-luvun Prince on aavistuksen parempi ja ajattomampi kuin 90-luvun Prince/Symbol jne jne. Vaikkei sitä täydellistä levyä koskaan taida mieheltä tulla, on tältä nykyiseltä, taiteellisesti vapaalta Princeltä luvassa varmasti vielä monta kutkuttavaa, munahien tuoksuista yksittäistä hittiä!\nJukka kommentoi 20.07.2007:\nPrince on back! Se tuli todistettua viimeistään tämän albumin myötä- jos ei Musicology sitä tehnyt. 3121, Lolita, Get On The Boat, Fury, Black Sweat- mahtavaa rytmimusiikkia ja vaikka keskellä plattaa kuullaan pari heikompaakin viisua, on kokonaisuus tarpeeksi tasokas kestämään kuuntelua ja funkkaamaan levysoittimessa uudelleen ja uudelleen. Vaikkei tämä KasariPrince-klassikoiden veroinen paketti olekaan, on levyllä kiitettävästi positiivisia viitteitä tuon legendaarisen vuosikymmenen legendaariseen Prince-tuotantoon, 90-luvun NPG-aikoja unohtamatta. 3121 on hikistä Rn´B-funkkia, toisin kuin suurin osa tämän päivän lajityypistä ja siitäkin huolimatta, että Dirty Mindin kaltaisia pervoiluja ei enää kuullakkaan. Ehdottomasti neljän tähden rytmimusiikkilevy! ja osoitus siitä, että his name is Prince and he´s funky!\nPrince Rogers Nelson (1958-2016) oli funkia, rockia ja poppia vaihtelevin tuloksin yhdistävä kauhukakara, joka jätti harvoin kylmäksi. Toisille hän oli nero, toisille vastenmielisesti kirkuva pätkä. Paikkansa populäärimusiikin historiassa ovat kuitenkin lunastaneet ainakin hänen kappaleensa Purple Rain, Kiss ja Sexy M.F. Värikkäiden uravaiheiden (mm. levy-yhtiösotkujen ja artistinimen muutosten) jälkeen hän oli päätynyt 2000-luvulla Jehovan todistajaksi, mikä kuului myös hänen myöhemmässä tuotannossaan.


Voiko Yhdysvaltoja pitää länsimaalaisena sivistysvaltiona? | Keskustelu | Kaksplus\nTai sen perusteella kuinka monta kehua nämä muistavat suuresta johtajastaan lausua. Meno kuin Pohjois-Koreassa. Suuri johtaja loukkaantuu ja koronasuojaimet lähetetään mukavimmille perseennuolijoille. V-ttu mitä menoa ja länsimaassa=))\nViusi vuotta vielä ja sit Trumppi ei enää ole pressa.\nAnna kun arvaan: et tiedä mitään siitä mitä Trump on presidenttinä tehnyt. Sen sijaan olet lukenut paljon blogikirjoituksia, joissa kirjoitetaan Trumpin olevan täyskaheli psykopaatti. Tietenkin erittelemättä mitään mitä hän olisi presidenttinä tehnyt.\nKuulut selvästi samaan sarjaan sen kanssa, niinkuin sen kahelit palvojatkin siellä.\nEihän tarvitse kuin kuunnella sitä, niin me fiksut tajutaan heti, ettei siihen voi luottaa, patologinen valehtelijakin (persoonallisuushäiriöinen) se on. Washingtonissa ne ei enää näytä sen puheita jossain paikallismediassa, kun ne tietää että kohta taas sen valheet joudutaan oikomaan. Säästyy siltäkin vaivalta\nIkävää kun et tajua mitään, toisaalta onhan aatuilla, idiamineilla, polpoteilla, putlereilla jne jne myös kannattajansa\nIdi Amin ja Pol Pot olivat vasemmiston suosiossa ja olihan se Aatukin vasemmistolainen taiteilija.\nHerää kysymys onko USA:ssa presidentti vai keisari?\nEn tiedä, mut lesbojen kasvattamalta miesvihaajalta voi odottaa ihan mitä vain.\nTaidat tietää tuon omasta kokemuksesta?\nSamaa ne Venäjänkin mediat toitottaa! Kas kummaa\nMillaisena valtiona sitä sitten tulisi pitää? Siellä on demokratia, koulutus, terveydenhuolto, sosiaalitoimi. Paljon kirjailijoita, taiteilijoita, tieteilijöitä.\nKun tiedät, niin kerro meille, millä tavalla hän on toiminut länsimaalaisen sivistyksen mukaisesti?\nOlisi varmaan helpompaa, että sinä kertoisit miten hän ei ole toiminut länsimaalaisen sivistyksen mukaisesti.\nMutta otetaan nyt pari esimerkkiä. Hän on avannut neuvotteluyhteyden Pohjois-Korean kanssa, mikä saattaa pitkällä aikavälillä johtaa tuon sulkeutuneen valtion saamisen osaksi maailmanyhteisöä. Hän reagoi Iranin ydinaseohjelmaan irtautumalla öljykauppasopimuksesta, josta esim. EU yrittää oman etunsa vuoksi pitää kynsin hampain kiinni siitä huolimatta, että Iranin kansalliskaarti toteutti useita pommi-iskuja ulkomaalaisia aluksia vastaan Hormuzinsalmessa 2019. Toisin sanoen Trumpin Amerikka puolustaa taas kerran kaikkien oikeuksia ilman muiden länsimaiden taustatukea.\nHän aloitti kauppasodan Kiinan harjoittamaa WTO:n sääntöjä rikkovaa toimintaa vastaan. Tässä Trump oli oikeassa, mikä kävi nopeasti ilmi esim. siinä, että Kiina myöntyi eli käytännössä myönsi olleensa väärässä sekä siinä, että EU vastikään määräsi rangaistustullit kiinalaiselle teräkselle sekä indonesialaiselle teräkselle (jonka avulla Kiina on kieltänyt dumppaussääntöjä). Käytännössä Trump siis samalla soti EU:n talouden puolesta voitokkaasti.\nKotimaassaan Donald Trumpin hallinto sai aikaan suurimman verouudistuksen 30 vuoteen. Sen seurauksena talous on kasvanut poikkeuksellisesti. Hän sääti First Step Act:in, joka paransi vankien asemaa mm. koulutusohjelmien kautta sekä erityisesti mustien asemaa poistamalla crack- ja perinteisen kokaiinin erot tuomioita annettaessa sekä naisten asemaa määräämällä vankilat tarjoamaan kuukautissuojat ilmaiseksi vangeille.\nKaiken kaikkiaan voidaan todeta, että Trump on kaikessa toiminnassaan nimenomaan puolustanut länsimaisia arvoja, vaikka esim. EU olisi vastaavissa tilanteissa halunnut mieluummin hännystellä diktaattoreita tai olla välittämättä sääntöjen rikkomisesta taloudellisten syiden takia. USA ei ole pelkästään länsimaalainen sivistysvaltio, vaan johtava sellainen.\nNiin on muuten P-Koreassakin!\nP-Korea on demokraattinen tasavalta ja neuvotteluyhteyksiä harrastaa kyllä muutkin, jotka eivät koe länsimaista sivistystä omakseen. Neuvottelua harrastaa mm. Venäjä.\nAmerikka on ollut maailmanpoliisi jo ennen trumppia. Nyt voisi olla taas parempi olla olematta. Mitä Trump puolustaa? Se puolustaa Amerikka ensin- jos länsimainen sivistys on yhtä kuin Amerikka, niin sitten. Ja nyt se sitten vielä varastelee muiden länsimaalaisten maiden hengityssuojaimia. Eli samalla Truimp sotii EU:ta vastaan.\nKauppasota = länsimainen sivistys? ööö. No niin. Aiheuttaa toki paljon harmia tälle sivistykselle tuo kauppasota.\nOliko nuo taloudelliset jutut nyt hyvä vai huonoja? Hyvä, kun Trump nostattaa omaa talouttaan, ja samalla hyökkää saksalaisia lentokoneita vastaan ja hyvä kun sortaa Kiinaa, mutta EU ei saa ajatella omaa talouttaan?\nTasa-arvo ja sääntöyhteiskunta ovat länsimaista sivistystä. Niistä Trump pitää kiinni näissä kauppasodissa. Ja sehän ei (yllättäen) käy esim. vasemmistolle, joita on valtavasti EU:ssakin vallassa koska heille tasa-arvo ja yhteiset säännöt kaupankäynnissä ovat epätasa-arvoisia kun joku "väärä" saattaakin pärjätä silloin paremmin. Mutta tosiasioita ei silti pidä unohtaa.\nJa mitä muuhun länsimaalaiseen sivistykseen tulee, niin kummasti ihan jokaisen länsimaan teattereissa on Broadwaylta lähteneitä musikaaleja ja Hollywoodin elokuvia ja kirjalistoilla jenkkikirjailijoiden teoksia ja televisiossa amerikkalaisia sarjoja ja museoissa myös jenkkitaiteilijoiden räpellyksiä. Ja tieteellisissä julkaisuissa jenkkiyliopistojen tutkimuksia ja niin edelleen. On kyllä niin tunkkaista 1970-lukua esittää niin kuin länsimaalainen sivistys olisi mustavalkoista ranskalaiselokuvaa ja kommunistista kirjallisuutta eikä mitään muuta. Lapsellista suorastaan.\nTasa-arvo valkoiselle miehelle ja säännöt ameriikan malliin unohtamalla Eurooppa kokonaan.\nJa ei, kyllä euroopan oikeistonkin pitäisi älähtää, kun joku tulee kusemaan silmään. Ehkä se on sitä parempaa kusemista tuo talouden alasajo, yhtenäisyyden hajottamisen kannatus ja hengityssuojainten pölliminen kaverilta.\nOnneksi joo Trump sentään tukee tuota taidetta. Onhan se itsekin alan miehiä.\nJuujuu, kato vaikka googlesta!\nSamanlainen meininki ameriikoissa aikoinaan.\nVaalituloksen selviämisessä voi mennä vielä pitkään.\nPohjois-Koreassa tiedetään vaalitulos etukäteen.\nTasa-arvo on tasa-arvoa ja säännöt nimenomaan kaikille samat eikä niin, että Cadillacin tulli EU-rajalla on 25 % ja Mersun tulli jenkkilässä 5 %. Aika monta vuosikymmentä ylimääräistä löysää jenkit antoivat toisen maailmansodan jälkeen yrittäessään vetää Eurooppaa mukanaan kohti hyvinvointia. Siitä olen eurooppalaisena ihan kiitollinen, mutta samalla tunnistan, että on jo korkea aika luopua siitä.\nLievästi sanoen johtajakeskeistä on palstalaisten maailmankuva. Jonkin maan demokraattisuus ja sivistystaso määritetään presidentin luonteenlaadun mukaan.\nEmme me muut puhu sen luonteenlaadusa, vaikka se hauska aihe onkin. Me puhutaan sen teoista.\njuujuu, otetaan yksi tulli ja vertaillaan sitä. Hei, tässä kaupassa on mukana myös metallit, lentokoneet, pienelektroniikka, hengitysmaskivarkaudet ja rokotteen varkausyritys yms.\nSitten siihen politiikan kentälle laitetaan vielä noi lapsi-oikeusistuinasiat, kuolemantuomiot, naisten aborttioikeudet, homoseksuaalien oikeudet, lehdistövapaus (EI kovin hyvä tilanne USAssa) yms.\nAmerikka on konservatiivisuudessaan liukumassa kohti Venäjää, Lähi- itää ja kohta mallia haetaan jo Perusta, jossa esim aborttia ei saa, vaikka pikkutyttö eli äiti olisi kuolemassa, koska setä raiskannut.\nMut hei joo, hyvä et työttömyys laski osalla ja talous nousi hetkeksi!\nTaisi olla viimeinen tikki länsimaalaisen sivistyksen arkkuun tämä:\nTrump näytti tiedotustilaisuudessa videon, joka sai useat mediat katkaisemaan suorat lähetyksensä – CNN:n ankkuri syytti presidenttiä propagandasta\nDonald Trump hätkähdytti toimittajia näyttämällä koronavirusta käsittelevässä tiedotustilaisuudessaan videon, joka muistutti huomattavasti vaalikampanjamainosta.\nMilloin on viimeksi jouduttu tekemään jotain näin radikaalia, että pressan puhe on keskeytetty, koska propaganda? Onko joku pressa jossain muussa maassa pistänyt vaalivideonsa koronauutisiin?\nsivistykseen kuuluu tasa-arvo, koulutus ja yhtäläiset mahdollisuudet.\nNo sittenhän positiivinen syrjintä ei kuulu sivistysvaltioon.\nDempkratia katoaa ja Trump laajentaa valtaoikeuksiaan itsenäisesti.\nYhdysvaltain presidentillä on ”totaalinen valta” päättää, milloin koronaviruksen torjumiseksi asetettuja rajoituksia puretaan, presidentti Donald Trump sanoi lehdistötilaisuudessa varhain tiistaina Suomen aikaa.\nLausunto herätti välittömästi arvostelua. Rajoituksista ei päätä presidentti, vaan osavaltioiden kuvernöörit. Näin sanoo perustuslaki, The New York Times huomauttaa.\nYhdysvallat | Donald Trumpin lausunto presidentin ”totaalisesta vallasta” rajoitusten purkamisessa herättää arvostelua Yhdysvalloissa\nYhdysvaltojen presidentti Donald Trump väitti perustuslain vastaisesti päätösvaltansa olevan suurempi kun osavaltioiden kuvernööreillä. Huolestuttavan talouskehityksen vuoksi paine rajoitusten purkamiseksi kasvaa.\nMuistaakseni persut oli kanssa rusikoimassa perustuslakia mielensä mukaan.\nJärjestetäänkö siellä vaaleja?\nSuomessa on valittu presidentti poikkeuslailla ja liitytty Euroopan unioniin perustuslain vastaisesti.


YVI-hankkeen uutiskirje, huhtikuu 2014 by YVI-hanke - issuu\nYVI-hankkeen uutiset huhtikuu 2014 VASTUULLISUUDEN HARJOITTELUA ALAKOULUN YKKÖSLUOKALLA KÄYTÄNTÖJÄ JA KYSYMYKSIÄ AMMATILLISESSA OPETTAJANKOULUTUKSESSA SITAATTI & Chick Chick Chicken\nYrittäjyyskasvatus - mitä käytännössä? Yrittäjyyskasvatusta voidaan toteuttaa kaikenikäisten oppilaiden ja opiskelijoiden parissa. Sinä missä yrittäjyys edustaa työelämään pian siirtyvien kohdalla vaikkapa mahdollista tapaa ansaita elanto tai harjoittaa omaa ammattia, aloittavat pienimmät koululaiset harjoittelemalla yrittäjämäisiä toimintatapoja: vastuunkantoa, käytännön toimintaa, ryhmästä ja omista tehtävistä huolehtimista. Tässä uutiskirjeessä kerrotaan vastuullisuuden harjoittelusta alakoulun ensimmäisellä luokalla sekä yrittäjyyskasvatuksen käytännöistä ja yrittäjyyteen liittyvistä peruskysymyksistä ammatillisesta opettajankoulutuksessa. Aihepiiriin liittyvää keskustelua on mahdollista jatkaa YVI-moottorissa (www.yvimoottori.fi). Tervetuloa jakamaan ajatuksia ja ideoita!\nYVI esillä TV-dokumentissa\nYVI pääsiäisenä TV:ssä\nMTV-kanavalla esitetään pääsiäissunnuntaina 20.4. Liikesivistysrahastosta kertova dokumentti, jossa esitellään myös YVI-hanketta. YVI-hankkeeseen liittyvä osio on kuvattu Turun yliopiston Rauman normaalikoulussa ja siihen on haastateltu YVIn projektipäällikkö Jaana SeikkulaLeinoa. Dokumentin tuottaa Franck Media Oy. Televisioesityksen lisäksi ohjelma on nähtävissä rajoitetun ajan Katsomopalvelimen kautta. Säätiöt. Tukea tulevaisuudelle - Liikesivistysrahaston tarina. MTV3 20.4. klo 15.15.\nVerkostokilpailuun ehtii vielä Kilpailutyöt viimeistään 14.4. - palkinnot jaetaan EDE-tapahtumassa 4.6. Verraton verkosto 2014 -kilpailuun pyydetään kilpailutöitä viimeistään 14.4. Voittajasta ja kunniamaininnoista päätetään huhti-toukokuun aikana, ja palkinnot jaetaan Eurooppalaisen Yrittäjyyden Päivän (EDE) tapahtumassa Turussa 4.6. Yksi kilpailun tarkoituksista on kerätä yhteen käytäntöjä, jotka näyttävät mallia opettajien mahdollisuuksista ja tavoista tehdä yhteistyötä myös koulun ulkopuolisten tahojen kanssa. Niinpä jokainen esimerkki verkostomaisesta työskentelystä ja yritysyhteistyöstä on merkittävä, ja kaikenkokoiset verkostot - myös yksittäisten opettajien ja yritysten muodostamat - ovat tervetulleita mukaan. Lue lisää: www.yvi.fi/verratonverkosto2014\nYVI-hanke, Turun yliopisto, Juslenia 3. krs, 20014 Turun yliopisto. www.yvi.fi Projektipäällikkö: Jaana Seikkula-Leino. Uutiskirjeen tekstit ja taitto: Laura Yöntilä. Kuvat Turun normaalikoululta: Mirva Jalo, Anna Tienaho. Kaikki hankkeen yhteystiedot: www.yvi.fi/yhteystiedot\nVastuullisuutta harjoittelemalla hallinnan tunteeseen Nuorimpien kohdalla yrittäjyyskasvatus on yhteisen toiminnan ja perustaitojen opettelua Perjantai-aamupäivä Turun normaalikoulun alakoulun 1C-luokassa: oppilaat siivoavat luokkatilaa askartelun jäljiltä ja valmistautuvat välitunnin viettoon. Siisteyden lisäksi oppilailla on myös kolme muuta vastuutehtävää, joista jokainen huolehtii vuorollaan, 1-2 viikon mittaisissa jaksoissa. Kotitehtävien merkitseminen taululle merkitsee päivävastuuta, sovun säilyttäminen ja riitatilanteiden purkaminen sopuvastuuta sekä rauhallisen työskentelyilmapiirin - hiljaisuuden säilyttäminen puhevastuuta. Välitunnin jälkeen mietitään yhdessä, mitä vastuu tarkoittaa ja miten kutakin neljää vastuutehtävää voi käytännössä hoitaa. Pienryhmittäin istuvat oppilaat jakavat tehtävät ryhmän sisällä, ja väriliuska helpottaa oman tehtävän mielessä pitämistä. Vihkoihin kirjoitetaan, miten tehtävää on kuluneen viikon aikana hoidettu. - Tämä on yrittäjyyskasvatusta, kertoo opettaja Helinä Rahman vierailijoille ennen oppitunnin alkua, jolloin tavarat vielä hakevat paikkaansa ja käytettyä paperipyyhettä metsästetään pöydän alta. - Pitää kantaa vastuuta - opettaja tai siivoaja ei siivoa (oppilaiden jälkiä). Perinteisistä järjestäjäntehtävistä vastuutehtävät eroavat laajan kirjonsa ohella myös siten, että kaikki kantavat jatkuvasti korttaan kekoon luokkaympäristön ja koko ryhmän hyväksi. Tehtävistä keskustelemalla ja niistä kirjoittamalla harjoitetaan myös äidinkielentaitoja ja opitaan oman toiminnan reflektointia. Jokainen tutustuu yhteistyön kannalta merkittäviin toimintoihin ja saavuttaa onnistuessaan hallinnan tunnetta. - Vastuu on sitä että pitää huolta itsestään, kiteyttää yksi 1C:n oppilaista.\nMitä tarkoittaa vastuu? Turun normaalikoulun 1C:n oppilaat kertovat: - Vastuu on sitä että pitää huolta itsestään. - Jos minulla on joku tavara, niin se on minun vastuullani. - Pienemmistä sisaruksista pidetään huolta. - Ei saa olla hutilus. Opettaja ei huolehdi oppilaan tavaroista. - Läksykirja on minun vastuullani, ei äidin. - Kissa on minun vastuullani, jos äiti ei vaikka ole kotona.\nJokaisella vastuutehtävällä on oma värikoodinsa. Oppilaat osallistuivat tehtävien valintaan ja muotoiluun heti syyslukukauden alussa. Ote Wilhelmiina Mehton vihosta.\nOpettaja Helinä Rahman kertoo saaneensa innoituksen vastuutehtäviin kollegaltaan Anita Haatajalta Lapin yliopiston harjoittelukoulusta. Alla 1C:n oppilaita oppitunnin aikana. Vasemmalta oikealle: Ariel Kuupakko, Jonne Hovi, Hawo Abdirajak, Aaron Zajac.\nVastuutehtävät kirjattu YVI-moottoriin - lue ja kommentoi!  1C:n vastuutehtävät on kirjattu YVI-moottoriin (www.yvi-moottori.fi) otsikolla "Vastuutehtävät, 1C, Turun norssi". Osallistu moottorissa keskusteluun esimerkiksi kertomalla ajatuksiasi siitä, mitä muuta luokan vastuutehtävät voisivat pitää sisällään. Kysymykset ja kannustavat kommentit ovat myös tervetulleita.  1C-luokassa YVI-moottoriin tutustuttiin vastuutehtäviä koskevan pohdinnan päätteeksi. Vastuutehtävät kerrattiin ja kirjattiin moottoriin, ja samalla ilmansuunnat ja Turun sijainti kerrattiin moottorissa näkyvän kartan avulla.  YVI-moottori: YVI-hankkeessa kehitetty yhteisen ideoinnin ja vuorovaikutuksen väline. Moottoriin voi rekisteröityä ja kirjautua sisään osoitteessa www.yvi-moottori.fi\nYrittäjyyskasvatuksen teemaryhmät suosittuja Oulun ammatillisessa opettajakorkeakoulussa\nTulevat opettajat oppivat reflektoimalla - ja opettamalla toisiaan Oulun ammattikorkeakoulun ammatillisessa opettajakorkeakoulussa yrittäjyyskasvatus on osa jokaisen opettajaopiskelijan opintoja. Yliopettaja Martti Pietilä kertoo, että nyt kolmatta vuotta käynnissä oleva, YVI-hankkeen myötä kehitetty yrittäjyyskasvatuksen teemaryhmä on osoittautunut toimivaksi tavaksi toteuttaa opintoja. Teemaryhmässä 4-5 opiskelijaa valmistelee teemaan liittyvän opintopäivän muille opiskelijoille. Näin opinnoissa toteutetaan myös vertaisopetusta ja vahvistetaan ryhmässä työskentelyn, suunnittelun ja ideoinnin taitoja. - Yrittäjyyskasvatuksen teemaryhmään on ollut tunkua, Pietilä kertoo. - (Yrittäjyyskasvatus) koetaan tarpeellisena ja merkittävänä. Opintopäivien aikana opettajaopiskelijat ovat perehtyneet yrittäjyyskasvatuksen sisältöihin, menetelmiin ja tavoitteisiin mm. luentojen ja keskustelujen sekä pari- ja ryhmätöiden kautta. Jokainen opiskelija - tuleva ammatillinen opettaja - muodostaa oman käsityksensä teemasta myös reflektiotehtävän (pohdinta ja itsearviointi) avulla.\nMiten edistää prosessia sisäisestä yrittäjyydestä kohti ulkoista yrittäjyyttä? Oulussa ammatillisiksi opettajiksi opiskelevat pohtivat, miten tukea opiskelijoiden sisäistä yrittäjyyttä - ja mahdollista siirtymää ulkoiseen yrittäjyyteen. Mitä sinä olet mieltä? Jaa kokemuksesi ja ideasi YVI-moottorissa (www.yvi-moottori.fi), jossa keskustelu kulkee otsikolla on "Sisäisestä yrittäjyydestä kohti ulkoista - Oulun AMOK:n ydinkysymykset".\nOpettajankoulutus: YVI-hankkeen ensisijainen kehittämisen kohde YVI-hankkeeseen on osallistunut yhteensä 18 opettajankoulutuksen yksikköä: ammatillisia opettajakorkeakouluja, yliopiston opettajankoulutuslaitoksia sekä normaali- ja harjoittelukouluja. Yrittäjyyskasvatusta on opettajankoulutuksessa edistetty hankkeen aikana mm. seuraavin tavoin:  kehittämällä uutta yrittäjyyskasvatukseen liittyvää pedagogiikkaa  kehittämällä opetussuunnitelmia mm. sisällyttämällä suunnitelmiin uusia kursseja ja integroimalla teema aiempaa tiiviimmäksi osaksi kaikkea opetusta  perustamalla sisäisiä yrittäjyyskasvatuksen työryhmiä ja verkostoja sekä kehittämällä uusia yhteistyön malleja  tekemällä yhteistyötä yrittäjyyskasvatusta toteuttavien järjestöjen sekä yritysten ja muiden organisaatioiden kanssa  osallistumalla strategiseen työskentelyyn ja tuomalla yrittäjyyskasvatus koko henkilöstön tietoon mm. keskustelujen, koulutuksen ja teemapäivien kautta  osallistumalla YVI-oppimisympäristön (www.yvi.fi) kehittämiseen  tuottamalla yrittäjyyskasvatukseen liittyvää tutkimusta.\n”Siksi kun teillä on sitä yrittäjyyskasvatusta…” - Oulun Diakoniaopiston opiskelijoiden vastaamaa, kun kysyttiin syytä hakea opiskelemaan juuri kyseiseen oppilaitokseen. Diakoniaopiston lähihoitajakoulutukseen oli yli kymmenkertainen hakijamäärä aloituspaikkoihin verrattuna - osittain yrittäjyyskasvatuksen ansiosta, kertoo Diakoniaopiston hallituksen varapuheenjohtaja Säde-Pirkko Nissilä. Nissilä toimii myös yliopettajana Oulun ammattikorkeakoulun ammatillisessa opettajakorkeakoulussa. TAUSTAKUVA: Chick Chick Chicken. Turun normaalikoulun 1C:n oppilaat.\nYVI-hanke (2010-14) on Turun yliopiston Turun normaalikoulun koordinoima valtakunnallinen hanke, jossa kehitetään yrittäjyyskasvatusta ammatillisessa ja yleissivistävässä opettajankoulutuksessa. Hankkeessa on ollut yli kolmekymmentä kumppania ympäri Suomen: yliopistojen opettajankoulutuslaitoksia, normaali- ja harjoituskouluja, ammatillisia opettajakorkeakouluja, ammattikorkeakouluja ja ammatillisia oppilaitoksia, yliopistojen tutkimus- ja koulutuslaitoksia sekä kasvatus-, yritys- ja työelämän järjestöjä. Hanketta rahoittavat ESR / Opetushallitus, Kehittämiskeskus Opinkirjo, Turun Seudun Kehittämiskeskus ja Työ- ja elinkeinoministeriö. Myös Liikesivistysrahasto on ollut tukemassa YVIn toimintaa. YVI webissä:  www.yvi.fi, YVI-moottori: www.yvi-moottori.fi  Yrittäjyyskasvatuksen kehittäjäyhteisö Opetin.fi -verkkopalvelussa, www.yvi.fi/keskustele/osallistu  YVIn Facebook-sivut, www.facebook.com/yvihanke\nYVI-hankkeen uutiskirje, huhtikuu 2014


Alonso ja Piquet Renaultin GP-kuljettajat | Formulat | Iltalehti.fi\nAlonso ja Piquet Renaultin GP-kuljettajat\nMaanantai 10.12.2007 klo 17.10 (päivitetty klo 20.45)\nKovalaista liikutellaan McLarenille ja Toyotalle.\nKaksinkertainen maailmanmestari joutui tänä vuonna tyytymään kolmostilaan. (AP)\nAlonson tallikaverin Nelson Piquet'n isä voitti F1-mestaruuden kolmesti 1980-luvulla. (AP)\nRenault-talli vahvisti maanantaina, että espanjalainen Fernando Alonso ja brasilialainen Nelson Piquet junior ovat tallin ensi kauden gp-kuljettajat formula 1 -luokan MM-sarjassa.\nAlonson ja Piquet jr:n kiinnitykset merkitsevät sitä, että päättyneellä kaudella Renaultilla ajanut Heikki Kovalainen joutuu etsimään töitä muualta. Ranskalaistallin testikuljettajaksi tulee ranskalainen Romain Grosjean.\nAlonso, 26, voitti Renaultilla maailmanmestaruudet 2005 ja 2006. Viime kaudeksi hän siirtyi McLaren-talliin ja sijoittui MM-sarjassa kolmanneksi Kimi Räikkösen ja tallikaverinsa Lewis Hamiltonin jälkeen.\nAlonso ja McLaren päättivät jo marraskuussa purkaa sopimuksensa. Alonson paluu Renault-talliin sai pontta viime viikolla, kun Kansainvälinen autoliitto FIA päätti olla rankaisematta Renault-tallia McLarenia koskevien luottamuksellisten tietojen hallussapidosta.\n- Tunnen mielihyvää palatessani Renaultille. Tässä tallissa olen kasvanut formula 1 -kuljettajaksi. Nyt meidän on aika avata yhdessä uusi lehti, Alonso maalaili sopimuksen julkistamistilaisuudessa.\nAlonso tuli F1-luokkaan ja Renault-talliin vuonna 2001. Hän on osallistunut 105 gp-kilpailuun, voittanut 15 ja noussut palkintokorokkeelle 49 kertaa.\nRenaultin talliväki toivotti Alonson takaisin lämpimästi.\n- Iloitsemme siitä, että voimme toivottaa Fernandon takaisin talliin, jossa hän nauttinut suurimman menestyksensä hetkistä. Hänen kykynsä kuljettajana ja ryhmää johtavana persoonana ovat hyvin tiedossa. Odotamme innolla, että pääsemme jatkamaan yhteistyötämme, Renaultin tallipäällikkö Flavio Briatore sanoi.\nMcLarenilla Alonso viihtyi vain yhden kauden, senkin pitkin hampain. Edellisvuosien maailmanmestari kimmastui heti kauden alussa, kun McLaren-tallin johto mieltyi sensaatiomaisia otteita esittäneeseen brittitulokkaaseen Lewis Hamiltoniin. Alonso sai omasta mielestään McLarenilla osakseen nuivaa kohtelua.\nKovalaisella kaksi vaihtoehtoa?\nKovalainen joutuu etsimään uuden työpaikan. (GETTY IMAGES)\nHeikki Kovalaisen ohella uutta F1-työnantajaa joutuu etsimään Renaultilla kolme viime kautta ajanut Giancarlo Fisichella. Hän jäi MM-sarjan lopputilanteessa seitsemänneksi sijoittuneen tallikaverinsa Kovalaisen taakse sijalle kahdeksan.\nFisichellan, 34, päivät F1:ssä saattavat olla luetut. 24-vuotias Kovalainen sitä vastoin on tulevaisuuden nimi, vaikkei debyyttikausi formula ykkösissä johtanut läheskään yhtä räjähdysmäiseen läpimurtoon kuin esimerkiksi Hamiltonilla.\nKovalaisen uusina tallivaihtoehtoina on väläytelty McLarenia ja Toyotaa. McLaren tarvitsee tallikumppanin Hamiltonille, Toyotalla auki on toinen tallipaikka italialaisen Jarno Trullin rinnalla.\nRenaultilla Alonson kuljettaja-adjutantti Piquet jr tulee F1:een formuloiden sisäpiiristä. Hänen isänsä Nelson Piquet voitti 1980-luvulla formula ykkösten maailmanmestaruuden kolmesti.


Avainturvallisuus - Isännöintitoimisto Hirvonen\nPidämme päivittäin avaimia kädessä eritilanteissa, mutta harvoin mietimme, montako kotimme avainta on ulkopuolisten käsissä maailmalla?\nAvainturvallisuus tarkoittaa avainten oikeanlaista käsittelyä ja hallintaa eri kohteissa ja tilanteissa. Erittäin tärkeä osa avainturvallisuutta on yksittäisen avaimenkäyttäjän huolellisuus. Avain on arvoesine, joka tulee säilyttää turvallisesti käyttäjän välittömässä hallinnassa. Avaimen joutuminen vieraisiin käsiin on aina turvallisuusriski. Avainta ei tule luovuttaa ulkopuoliselle edes hetkellisesti. Kukin avain on aina vähintään yhtä arvokas kuin sen avaamien ovien takana oleva omaisuuskin.\nÄlä koskaan laita avaimiisi tunnisteita esim. osoitetta tai huoneistonumeroa!\nLukoston avainturvallisuustaso ohjaa lisäavainten tilauskäytäntöä.\nAbloy Classic on avainturvallisuudeltaan perustason lukitusratkaisu, joka on toteutettu perinteisellä avainjärjestelmällä. Abloy Classic -lisäavaimia voi helposti teettää kaikissa avainpalvelupisteissä, mutta toisaalta tämä lisäavainten teettämisen vaivattomuus edellyttää erityistä huolellisuutta avainten käyttäjiltä.\nAbloy Profile (ns. ura-avain)\nAbloy Profile on ennen vuotta 1995 yleisesti käytetty tehdastasoinen avain¬järjestelmä. Valmistaja toimittaa lisäavaimia ja palveluja tehtaalta sovittujen lukostokohtaisten tilaustunnisteiden perusteella. Uusia lukostoja ei valmisteta.\nAbloy Exec on patentoitu avainjärjestelmä, joka on vuoden 2009 syksyyn asti yleisesti käytetty ns. tehdastason avainjärjestelmä. Abloy Exec -lukituskohteen asiakastietojen käsittely on rajattua ja lisäavaimet tilataan tehtaalta. Tilausten tekemiseen tarvitaan aina lukosto- ja tilauskohtaiset tunnistetiedot.\nAbloy Sento on uusin tehdastason Abloy -avainjärjestelmä. Abloy Sento -avainjärjestelmässä on avainturvallisuus erinomainen, koska lisäavainten ja lukitusmuutosten tekeminen on tarkasti valvottua. Abloy Sento -lukituskohteen asiakastietojen käsittely on rajattua ja lisäavaimet tilataan tehtaalta. Tilausten tekemiseen tarvitaan aina lukosto- ja tilauskohtaiset tunnistetiedot.\nMikäli tarvitset huoneistoon lisäavaimia (Profile-, Exec- tai Sento -avaimia), niitä voi tilata ainoastaan huoneiston osakkeenomistaja / osakkeenomistajat.\nVuokralainen voi tilata lisäavaimia ainoastaan osakkeenomistajan kirjallisella valtakirjalla, jossa tulee olla myös osakkeenomistajan ilmoitus lisäavainten lukumäärästä. Valtakirja tulee toimittaa Isännöitsijätoimisto Hirvoseen ennen tilauksen eteenpäin menemistä. Lisäavaintilaus toimitetaan lukkoliikkeelle vasta valtakirjan saannin jälkeen.\nTilaa lisäavaimia tästä .\nAsuntokauppa ja avainturvallisuus\nAsuntokaupan yhteydessä on hyvä varmistaa, että saatte kaikki uuden asuntonne avaimet myyjältä. Varsinkin, jos kohteessa on käytössä Profile-, Exec- tai Sento -avaimet. Em. avain-järjestelmissä kaikki avaimet on merkitty avainturvallisuushenkilöllä olevaan lukostokansioon.\nHuoneistoon teetettyjen avainten määrän pystyt varmistamaan parhaiten isännöitsijältä, koska pääsääntöisesti isännöitsijä toimii kiinteistöjen avainturvallisuushenkilönä.\nKäytöstä poistettavat avaimet\nSarjamuutosten yhteydessä (Profile-, Exec- tai Sento -avaimet) käytöstä poistetut avaimet tulee toimittaa avainturvallisuushenkilölle (isännöitsijälle), joka merkitsee poistetut avaimet lukostokansioon. Avainturvallisuushenkilö hävittää avaimet tämän jälkeen asianmukaisesti.\nKäytöstä poistettujen Abloy:n Classic lukkojen avaimet voi hävittää katkaisemalla ne ja toimittamalla sen jälkeen metallijätteen keräyspisteeseen. Abloy Classic avaimet voi toimittaa myös Abloy -valtuutettuun lukko¬liik¬kee¬seen hävitettäväksi.\nMikäli avain jostakin syystä katoaa, ja on vaarana, että avainta tullaan käyttää rikolliseen tai ilkivaltaiseen tarkoitukseen, tulee harkita huoneiston tai jopa koko kiinteistön uudelleen sarjoitusta. Ota välittömästi yhteys isännöitsijään, jos huomaat avaimesi kadonneen.\nToimiakseen moitteettomasti myös lukkoja on huollettava säännöllisesti. Lukkojen omatoiminen huoltaminen on onneksi poikkeuksellisen vaivatonta. Huolla seuraavat osat lukkojen voiteluun tarkoitettua lukkoöljyllä:\n•\ttelki (eli lukon kielet)\n•\tavainpesä (eli mihin avain työnnetään)\n•\tvääntönupin juuri (mistä ovi avataan sisäpuolelta)\nKun teet tämän voitelun pari kertaa vuodessa, varmistat, että lukko toimii moitteettomasti ja sitä on mukava käyttää.\nTarkista vielä, että lukon vääntönupin ja painikkeen kiinnitysruuvit ovat kunnolla kiinni.\nMikäli lukon toiminnassa tai huoltamisessa on ongelmia, niin ota yhteys huoltoliikkeeseen tai isännöitsijään.\nLisätietoja lukituksesta ja lukkojen huollosta saatte Abloy Oy kotisivuilta www.abloy.fi\nLähde: Abloy Oy


Suomi on pelastettava täydelliseltä tuholta! - Adressit.com\nAllekirjoitukset 1 769\nSuomi on hätätilassa eikä se tule selviämään tulossa olevassa talouskriisissä, koronaepidemian aiheuttaman konkurssiaallon pahentaessa tilannetta, perustuslaissa säädetyistä velvoitteistaan.\nTällaisessa Force Majeure -hätätilanteessa valtionjohdon velvollisuus on ryhtyä turvaamaan Suomen edut ja sen kansalaisten elinolot.\nSeuraavat pelastustoimet ovat välttämättömiä ja toimeenpantavissa välittömästi:\n1. Eduskunnan päätösvalta ja itsenäinen raha- ja talouspolitiikka palautetaan ottamalla käyt-töön Suomen Laki II 1992 -kirjassa oleva Hallitusmuoto ja Valtiopäiväjärjestys.\n2. Suomen on irtaannuttava Euroopan Unionista, koska yhdentymistä rasittaa sarja valtio- ja maanpetoksia! Samalla Suomi irtisanoutuu EU:n kriisimaita koskevista velkavastuista.\nEY-jäsenyyshakemuksen jättäminen 27.2.1992 varaslähtönä salaa ilman eduskunnan antamaa valtuutusta oli valtiopetos. Jäsenyyshakemus "hyväksytettiin" eduskunnassa jälkikäteen 18.3.1992 järjestetyssä demokratian vastaisessa äänestysnäytelmässä. Näistä on yksityiskohtaisempi erittely liitteessä.\n3. Suomen on irtaannuttava eurosta. Euro otettiin käyttöön perustuslain vastaisesti pääministerin ilmoituksella, jonka yhteydessä eduskunta äänesti ainoastaan hallituksen luottamuksesta.\nSuomen on palautettava käyttöön oma rahainstrumentti, Suomen markka. Siitä luopumisesta eduskunnalle ei ole milloinkaan annettu edes lakialoitetta.\nSuomen Pankille on palautettava rahanluontioikeus ja keskuspankkirahoitus!\n4. Arvonlisäverokanta on pudotettava vähintäänkin talouskriisin ajaksi nollaan (0). Tämä on tehokkain ja nopein tuki pienille ja keskisuurille yrityksille.\nSamoin ulosotto- ja perintätoimet on pysäytettävä, kunnes niiden laillisuus on tutkittu. Provisio-palkkaisten ulosottoviranomaisten toimesta kiihtyvällä vauhdilla alihintaan tapahtuva omaisuuden uusjako ja ihmisten velkaannuttaminen, joka -90-luvun lamassa tapahtui, ei saa toistua uudelleen!\nValtioneuvosto on esittänyt parhaillaan vallitsevassa poikkeustilassa kriisiin ajautuville yrittäjille tukipaketiksi Finnveran takaamia lainoja. Näin ei voida menetellä, vaan pankit on pidettävä pois verovaroista jaettavasta julkisesta tuesta! Talouskriisiä ei ratkaista velkarahalla!\n5. Suomen on irtaannuttava EU:n asettamista kauppapoliittisista pakotteista ja sanktioista muita valtioita kohtaan. Suomen EFTA-jäsenyys (1986) palvelee Suomen vapaakaupallisia etuja Sveitsin, Norjan, Islannin ja Liechtensteinin tavoin.\nEdellä esitetyillä perusteilla FIXIT eroaa BREXITIstä siinä, että EU:sta irtautumisesta ei tar-vitse neuvotella eikä irtautumisesta koidu Suomelle sanktioita. Osituksen vuoro tulee myö-hemmässä vaiheessa, koska Suomi on oikeutettu vaatimaan valejäsenenä EU:lle maksamansa jäsenmaksut takaisin.\nTämän kansalaisilmoituksen Suomen valtioneuvostolle ja eduskunnalle on laatinut rikoslain 15 luvun 10 §:n velvoittamana joukko huolestuneita, yhteiskuntavastuunsa tuntevia kansalaisia, jotka haluavat pelastaa Suomen täydelliseltä tuholta. Tulemme antamaan tästä kansalaisilmoituksesta myös lehdistötiedotteen, koska esittämämme pelastustoimet eivät siedä valtiojohdon taholta minkäänlaista viivyttelyä.\nKansalaisryhmän puolesta 3.4.2020:\nArmi Salo-Tamminen, Kerava, puh. 040 583 9438, e-mail: armi.salo-tamminen@meritoforum.com\nKristiina Kalliojärvi, Kangasala, puh. 040 760 2720, e-mail: kristiina.kalliojarvi@kolumbus.fi\nJali Raita, Somero, puh. 044 919 1747, e-mail: jraita@icloud.com\nLiisa Mariapori, Rovaniemi, puh. 040 560 4180, e-mail: mariapori@luukku.com\nMauri Skön, Tampere, puh.040 154 30 66.\nLiite: Suomen yhdentymisessä Eurooppaan (ETA-, EY- ja EU-jäsenyys) tapahtui valtiopetoksia, maanpetoksia, vaalipetos, sekä valehtelua, salailua ja juonittelua.\nVoit halutessasi pyytää lähettämään kansalaisilmoituksen kokonaisuudessaan liitteineen pdf-muodossa sähköpostilla itsellesi Armi Salo-Tammiselta, e-mail: armi.salo-tamminen@meritoforum.com.\nArmi Salo-Tamminen Ota yhteyttä adressin tekijään\nAllekirjoittamalla tämän adressin annan luvan siihen, että Armi Salo-Tamminen voi luovuttaa tällä lomakkeella antamani tiedot päätöksentekijöille.\nEuroopan Unioni aikoo lisätä hyvin taloutensa hoitaneiden jäsenvaltioiden vastuita ja taakkaa sadoilla miljardeilla euroilla jakaakseen rahaa velkaantuneille Etelä-Euroopan maille. Suomi on ollut alusta asti nettomaksaja, eli antanut EU:lle enemmän rahaa kuin se on saanut sieltä takaisin. Jos yhteisvastuumekanismi päätetään perustaa, Suomi maksaa miljardeilla euroilla muun muassa Italian ja Espanjan velkoja saksalaisille ja ranskalaisille pankeille. Ainakin Ruotsi, Tanska, Hollanti ja Itävalta...\nMainosta adressia "Suomi on pelastettava täydelliseltä tuholta!" tässä luettelossa\nKoko ajalta 1264 1254\n24 tuntia 131 128\nKoko ajalta 2036 2002\nKoko ajalta 545 538\n24 tuntia 57 54\nKoko ajalta 632 631\nKoko ajalta 112 112\nKoko ajalta 4980 4096\nUlkoliikunta sali Kolarin kirkon kylälle, Myllyojanpuistoon\nEhdotetaan Kolarin kirkon kylälle, Myllyojanpuistoon ulkoliikuntasalia. Ulkoliikuntasali palvelisi kaikkia kuntalaisia. Täällä Kolarin kirkonkylällä olisi suuri tarve kyseiselle paikalle. Ajatellen myös tätä vallitsevaa korona aikaa. Myllyojapuisto olisi paikkanakin upea kyseiseen toimintaan, mielestäni tämä lisäisi Myllyojan puiston käyttökapasiteettia ja kuntalaisten hyvinvointia sekä liikunnan innostusta.\nKoko ajalta 516 509\n24 tuntia 8 7\nHinausapuvaunu (dolly) Sallittava jatkossakin.\nHenkilöauton perään kytkettävän hinausapuvaunun kirjaus on jätetty kirjaamatta uuteen tieliikennelakiin joka astuu voimaan 1.6-20. Tällä adressilla vaadimme että hinausapuvaunu kirjataan uudelleen lakiin, koska on kätevä ja turvallinen tapa siirtää rikkoutuneita ajoneuvoja. Apuvaunuahan on rinnastettu lakia suunnitellessa normaaliin jarruttomaan perävaunuun jolla saa vetää max 750kg jolloin apuvaunussa olisi aina hinatessa ylikuormaa. Todellisuudessahan liike-energia kasvaa nopeuden neliöön. Jar\nKoko ajalta 14 14